Muutettu ehdotus: Euroopan parlamentin ja neuvoston direktiivi arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta annetun neuvoston direktiivin 85/611/ETY muuttamisesta rahastoyhtiöiden ja lyhennettyjen tarjousesitteiden sääntelemiseksi - (komission EY:n perustamissopimuksen 250 artiklan 2 kohdan nojalla esittämä) /* KOM/2000/0331 lopull. - COD 98/0242 */



Virallinen lehti nro C 311 E , 31/10/2000 s. 0273 - 0301



Muutettu ehdotus: EUROOPAN PARLAMENTIN JA NEUVOSTON DIREKTIIVI arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta annetun neuvoston direktiivin 85/611/ETY muuttamisesta rahastoyhtiöiden ja lyhennettyjen tarjousesitteiden sääntelemiseksi (komission EY:n perustamissopimuksen 250 (2) artiklan nojalla esittämä) PERUSTELUT 1. Menettely Komissio antoi 17. heinäkuuta 1998 ehdotuksen Euroopan parlamentin ja neuvoston direktiiviksi arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta annetun direktiivin 85/611/ETY [1] muuttamisesta rahastoyhtiöiden ja lyhennettyjen tarjousesitteiden sääntelemiseksi [2] (KOM(1998) 451 lopullinen - 98/0242(COD)). Ehdotus oli tarkoitus hyväksyä Euroopan yhteisön perustamissopimuksen 251 artiklassa säädetyn yhteispäätösmenettelyn mukaisesti. [1] EYVL L 375, 31.12.1985, s. 3. [2] EYVL C 272, 1.9.1998, s. 7. Talous- ja sosiaalikomitea antoi lausuntonsa 361. täysistunnossaan (24. ja 25. helmikuuta 1999). [3] Euroopan keskuspankki antoi neuvoston pyynnöstä lausuntonsa 16. maaliskuuta 1999. [4] [3] EYVL C 116, 28.4.1999, s. 1. [4] EYVL C 285, 7.10.1999, s. 9. Euroopan parlamentti teki 17. helmikuuta 2000 ensimmäisessä käsittelyssään [5] 13 tarkistusta ja komissio ilmoitti kantansa jokaiseen tarkistukseen. [5] A5-25/00, PE 288.702. Neuvoston rahoituspalvelujen (yhteissijoitusyritykset) työryhmä piti useita kokouksia Itävallan puheenjohtajakauden aikana vuoden 1998 jälkipuoliskolla. Kokouksia on pidetty myös Saksan, Suomen ja Portugalin puheenjohtajakaudella. Komissio on laatinut muutetun ehdotuksen ottaen huomioon Euroopan parlamentin ja neuvoston työryhmän käsittelyissä esille tulleet seikat. Komissio on ottanut huomioon myös talous- ja sosiaalikomiteassa käydyt keskustelut. Muutoksia koskevissa huomautuksissa viitataan joko direktiivin 85/611/ETY artiklojen numerointiin tai komission alkuperäiseen ehdotukseen sisältyvään artiklojen uuteen numerointiin. 2. Muutoksia koskevat huomautukset (a) Keskeiset muutokset Alkupääomaa ja toimintapääomaa koskevat vaatimukset Komission alkuperäiseen ehdotukseen sisältyi kaksi tavoitetta. Ensinnäkin pyrittiin välttämään tarpeettomia markkinoillepääsyn esteitä, jotka liittyvät erityisesti alkupääomavaatimuksiin. Toinen tavoite oli yhdenmukainen toiminnan vakauden valvonta uusien sijoitusmahdollisuuksien osalta, pois lukien vakioimattomat (OTC) johdannaiset. Vakioimattomien johdannaisten lisääminen hyväksyttäviin sijoituskohteisiin (sisältyy yhteissijoitusyrityksiä koskevaan ensimmäiseen muutettuun ehdotukseen, joka perustuu ehdotukseen KOM(1998) 449) edellyttää toimintapääomaa koskevien vaatimusten tarkistamista, koska niitä ei käsitelty alkuperäisessä ehdotuksessa. Komission ehdotuksessa alkupääomaksi esitettiin alhaista 50 000 euron määrää. Euroopan parlamentin ehdotus oli 150 000 euroa. Koska kehittyneempiä riskinhallinta- ja arvostusmenetelmiä edellyttävien vakioimattomien johdannaisten käyttö todennäköisesti lisääntyy, alkupääomavaatimus on muutetussa ehdotuksessa nostettu 125 000 euroon. Tämä vastaa sijoituspalveluyritysten omien varojen riittävyydestä direktiivissä 93/6/ETY annettuja säännöksiä. Edellä esitettyjen syiden vuoksi ja koska direktiiviin on lisätty ylimääräisenä palveluna harkinnanvarainen salkunhoito, muutettuun ehdotukseen on sisällytetty toimintapääomaa koskevia vaatimuksia. Ne perustuvat myös edellä mainittuun direktiiviin (93/6/ETY) sisältyviin menetelmiin. Salkunhoitoon liittyvien tehtävien siirtäminen kolmansille osapuolille Alkuperäisessä ehdotuksessa sallittiin, että rajattu määrä toimintoja voidaan antaa toimeksi kolmansille osapuolille, mikäli toimivaltaiset viranomaiset antavat siihen etukäteen hyväksyntänsä. Parlamentin tarkistuksessa haluttiin rajoittaa delegointia koskevan säännöksen soveltaminen vain ydintoimintoon eli sijoitusten hoitamiseen. Komission muutetussa ehdotuksessa ei sovelleta tätä rajoitettua lähestymistapaa. Ehdotettua säännöstä sovelletaan liitteessä II esitettyyn yhteisen salkunhoidon laajaan käsitteeseen sisältyvän toiminnon tai toimintojen mahdolliseen delegoimiseen. Muutos tekee säännöksestä kuitenkin toimivamman, koska etukäteishyväksynnän sijaan riittää, että asiasta ilmoitetaan toimivaltaisille viranomaisille. (b) Viittaukset Viittaukset perustamissopimuksen artikloihin on muutettu vastaamaan Amsterdamin sopimuksen mukaista uutta numerointia. (c) Johdanto-osan kappaleet Johdanto-osan 4 kappale Koska englanninkielinen käsite "supervision" yhdistetään tavallisesti valvontaviranomaisten toimintaan, se on korvattu englanninkielisessä versiossa käsitteellä "overview", joka kuvaa paremmin rahastoyhtiön sisäistä valvontaprosessia. Muutos ei vaikuta kappaleen sisältöön. Johdanto-osan 8 kappale Kappaleeseen on lisätty virkkeet, jotka liittyvät uuteen 5 artiklan 5 kohtaan ja perustuvat tarkistuksiin 24 ja 35. Asiaa käsitellään yksityiskohtaisesti artiklaosaa koskevissa huomautuksissa. Johdanto-osan 15 kappale Koska alkuperäisen ehdotuksen 5 h artikla on poistettu (asiaa käsitellään tarkemmin jäljempänä), tämä johdanto-osan kappale on poistettu ja korvattu tekstillä, jossa otetaan huomioon Euroopan parlamentin toive tekstin kodifioinnista (ensimmäisen ehdotuksen tarkistus 7 ja toisen ehdotuksen tarkistus 1). (d) Artiklat 1 a artiklan 2 alakohta: rahastoyhtiön määritelmä Artiklaan tehdyillä muutoksilla otetaan huomioon tarkistus 23. Koska liitteen II otsikko on "Yhteiseen salkunhoitoon kuuluvat tehtävät", on parempi käyttää artiklassa sanaa "tehtävät" parlamentin tarkistuksissa käytetyn ilmaisun "toiminta" sijaan. Tämä pieni poikkeama ei muuta tarkistukseen sisältyvää ajatusta ja näin vältetään eri termien sisältöön liittyvät väärinkäytökset. Koska direktiiviin on sisällytetty toimintapääomaa koskeva vaatimus, on määriteltävä selvästi, mihin rahastoyhtiöihin tätä direktiiviä sovelletaan. Tässä määritelmässä sekä siihen liittyvässä 5 artiklan 2 kohdassa todetaan, että direktiiviä ei sovelleta kaikkiin yhteistä salkunhoitoa harjoittaviin rahastoyhtiöihin vaan ainoastaan niihin, jotka hoitavat yhteissijoitusyrityksiä eli yhdenmukaistettuja rahastoja riippumatta yhteissijoitusyrityksen oikeudellisesta muodosta. Rahastoyhtiö voi kuitenkin hoitaa muita (ei-yhdenmukaistettuja) yhteistä sijoitustoimintaa harjoittavia yrityksiä, joihin sovelletaan jäsenvaltioiden lainsäädäntöä. Näillä yrityksillä ei luonnollisestikaan ole koko EU:n kattavaa toimilupaa. 1 a artiklan 12 kohta: yritysryhmän määritelmä Sijoitusten liiallinen keskittäminen yhteen liikkeeseenlaskijaan/elimeen tai niiden muodostamaan ryhmään voi olla vastoin direktiiviin sisältyvää riskien hajauttamisen periaatetta ja saattaa lisätä varojen menetyksen riskiä. Tällaiseen ryhmään kuuluvat yhteisöt on otettava huomioon laskettaessa yhteissijoitusyrityksen sijoitussalkkuun liittyviä muutettujen sijoitusrajoitusten mukaisia enimmäismääriä (ks. asiakirjaa KOM(1998) 449 koskeva komission muutettu ehdotus). Yritysryhmän käsite, joka ei sisältynyt alkuperäiseen ehdotukseen, on määriteltävä. Tämän vuoksi komission ensimmäiseen ehdotukseen KOM(1998) 449 tehdyssä tarkistuksessa 45 toivottiin määritelmää yritysryhmälle. Määritelmä sisältyy uuden 1 a artiklan 12 kohtaan. Kuten parlamentti ehdotti, määritelmä perustuu direktiiviin 83/349/ETY, jossa määritellään yhteisöt, joiden on laadittava konsolidoitu tilinpäätös. Koska yritysryhmään viitataan lukuisissa kohdissa, tuntuu tarkoituksenmukaiselta sijoittaa määritelmä direktiivin alkuun sen sijaan, että siihen viitattaisiin joka kohdassa erikseen. Yritysryhmän käsitettä sovelletaan kaikkiin yhteisöihin, jotka ovat mainitulla tavalla yhteydessä toisiinsa, eikä vain direktiivin soveltamisalaan kuuluviin yrityksiin. Jotta jäsenvaltioihin sijoittautuneet liikkeeseenlaskijat/elimet eivät joutuisi epäedulliseen asemaa, myös yhteisön ulkopuolelle sijoittautuneet liikkeeseenlaskijat/elimet, joihin sovelletaan vastaavia säännöksiä, sisältyvät yritysryhmän käsitteeseen. Tämä on tarpeen, koska säännöksen tavoitteena on varmistaa riskien riittävä hajauttaminen, jota sovelletaan myös yhteisön ulkopuolisiin valtioihin sijoittautuneisiin yritysryhmiin. 4 artiklan 3 kohta: toimiluvan epääminen Tätä artiklaa on hieman muutettu, jotta se on johdonmukainen 5 a artiklan 1 kohdan b alakohdassa asetettujen johtajia koskevien vaatimusten kanssa. 5 artikla: toimiluvan myöntämisperusteet Artiklan 2 kohtaa on muutettu vastaamaan 1 a artiklan 2 kohtaan tehtyjä muutoksia, jotta käy selvemmin ilmi, että säännöstä sovelletaan rahastoyhtiöihin, jotka hoitavat yhteissijoitusyrityksiä tai yhteissijoitusyrityksiä ja ei-yhdenmukaistettuja muita rahastoja. Artiklan 2 kohdan toisessa alakohdassa käytetään ilmaisua "tehtävät" ilmaisun "toiminta" sijaan, jotta kyseinen alakohta on yhdenmukainen liitteen II kanssa eikä sekaannusten vaaraa ole. Alakohdassa mainitaan talous- ja sosiaalikomitean ehdotuksen mukaisesti, että liitteen II luettelo ei ole tyhjentävä. Artiklan 3 kohdan b alakohdassa selvennetään, että liitännäispalveluihin kuuluva osuuksien säilytys ja hoito on mahdollista vain niiden rahastojen osalta, jotka ovat rahastoyhtiön hoidossa, koska säilytyspalvelujen tarjoaminen ei voi olla rahastoyhtiön toiminnan ainoa tarkoitus. Alakohdassa on ilmaistu selvemmin myös se, että sijoituspalveludirektiivin mukaan rahastoyhtiölle ei voida myöntää toimilupaa liitännäispalvelujen tarjoamiseen, jos se ei tarjoa myös harkinnanvaraisia salkunhoitopalveluja. Artiklan 4 kohdassa on todettava, että sijoituspalveludirektiivin säännöksiä sovelletaan kaikkiin kyseisen direktiivin tarkoittamiin palveluihin, mukaan lukien liitännäispalvelut. Uudessa 5 kohdassa ei noudateta tarkistuksen 24 sanamuotoa, koska se sisältyy johdanto-osan 8 kappaleeseen, jota parlamentti ei poistanut. Tarkistukset 24 ja 35 osoittavat, että parlamentti pitää valvontaan kohdistuvaa keinottelua ongelmana, joka voisi heikentää jäsenvaltioiden toimivaltaisten viranomaisten välistä luottamusta ja joka olisi EU:n sijoittajien etujen vastaista. Muutetussa tekstissä säädetään, että toimilupaa ei saa myöntää yhteissijoitusyritykselle, joka ei voi pitää osuuksiaan kaupan kaikissa jäsenvaltioissa, riippumatta siitä, mikä tähän on syynä. Tämä johtuu siitä, että direktiivin 85/611/ETY 4 artiklan mukaan yhteissijoitusyritykselle myönnetty toimilupa on voimassa kaikissa jäsenvaltioissa. Yhteissijoitusyrityksellä ei luonnollisestikaan ole velvollisuutta pitää osuuksiaan kaupan tietyssä jäsenvaltiossa. Yhteissijoitusyritykselle ei kuitenkaan voida myöntää toimilupaa, jos tiedetään, että jonkin jäsenvaltion lainsäädännössä asetetaan rajoituksia sen liiketoiminnalle. Vastavuoroisen tunnustamisen ja kotijäsenvaltion valvonnan periaatteet vaarantuisivat, jos yhteissijoitusyrityksille voitaisiin myöntää toimilupa, vaikka niiden toiminta olisi rajoitettua eli ne eivät esimerkiksi olisi mahdollisia sijoituskohteita paikallisille sijoittajille. Tämä voisi johtaa siihen, että toimiluvan myöntämisperusteet eivät olisi riittävän tiukkoja ja valvonta tarpeeksi tehokasta, koska yhteissijoitusyritykseen liittyvillä ongelmilla ei olisi vaikutusta paikallisella tasolla. 5a artikla: pääomavaatimukset Parlamentin päätettyä sisällyttää direktiiviin mahdollisuuden tehdä merkittäviä sijoituksia vakioimattomiin (OTC) johdannaisiin, joihin liittyy suurempi riski ja jotka edellyttävät yhteissijoitusyrityksen johdolta keskimääräistä parempaa asiantuntemusta, tarkistuksessa 41/rev. esitettiin suurempaa alkupääomaa ja toimintapääomaa (jotka eivät sisältyneet alkuperäiseen ehdotukseen). Direktiivin 5 a artiklaa on muutettu näiden perusteiden mukaisesti. Artiklassa edellytetään 125 000 euron alkupääomaa, joka perustuu vaatimuksiin, jotka direktiivissä 93/6/ETY asetetaan sijoituspalveluyrityksille, joilla on hallussaan asiakkaan rahoja ja/tai arvopapereita ja jotka tarjoavat muun muassa rahoitusvälineitä koskevien yksittäisten sijoitussalkkujen hoitoon liittyviä palveluja. Tarkistuksessa 41/rev. ehdotettiin säännöksiä toimintapääomalle. Uudet toimintapääomaa koskevat vaatimukset johtuvat ainoastaan yhteissijoitusyritysten sijoitussalkuista, joihin sisältyy muita välineitä kuin arvopapereita. Uudet vaatimukset ovat tarpeen uudentyyppisten hyväksyttävien sijoituskohteiden, vakioimattomien johdannaisten, osalta, koska ne edellyttävät yrityksen johdolta paljon voimavaroja sekä korkean tason tietämystä ja tietotekniikkaa. Lisäpääomaa tarvitaan, mikäli rahastoyhtiö aikoo tarjota sijoituspalveludirektiivissä tarkoitettuja palveluja. Sen on hankittava lisäpääomaa täyttääkseen sijoituspalveluyrityksille sijoituspalveludirektiivissä asetetut vaatimukset. Tässä direktiivissä asetetut vaatimukset vastaavat siis täysin direktiivissä 93/6/ETY asetettuja vaatimuksia. 5 f artikla: toiminnan vakautta koskevat säännöt Artiklassa otetaan huomioon tarkistuksen 25 teksti ja ilmaistaan selvästi, että tarvittavien tietojen on oltava rahastoyhtiön saatavilla (rahastonhoitaja ei esimerkiksi yleensä tiedä välittäjän kautta pörssissä tehdyn arvopaperikaupan lopullista vastapuolta). Artiklassa selvennetään myös sitä, että koska yhteissijoitusyritykset eivät ole sijoittajien korvausjärjestelmien alaisia, viimeistä luetelmakohtaa sovelletaan vain rahastoyhtiön tarjoamiin sijoituspalveludirektiivissä tarkoitettuihin palveluihin. 5 g artikla: tehtävien siirtäminen kolmansille osapuolille Suurin osa tarkistuksen 27 tekstistä ja sen asiasisällöstä on otettu huomioon muutetussa ehdotuksessa. Artiklan 1 kohdassa on säilytetty viittaus jäsenvaltioon, koska on ilmaistava selvästi, että tehtävien siirtämisen salliminen on yleisesti ottaen jäsenvaltioiden harkinnassa. Mikäli jäsenvaltio antaa luvan, toimivaltaisten viranomaisten on valvottava säännösten noudattamista. Vaatimus etukäteishyväksynnästä kaikille tehtävien siirtämistä koskeville valtuutuksille on poistettu, koska parlamentin tavoite ei ollut selvä (etukäteishyväksyntä oli poistettu 1 kohdasta mutta jätetty 2 kohtaan) ja koska kyseistä säännöstä pidettiin liian byrokraattisena. Tavoite, jonka mukaan on varmistettava, että toimivaltaisille viranomaisille ilmoitetaan asianmukaisesti tehtävistä, jotka on kokonaan tai osittain siirretty kolmansille osapuolille, voidaan saavuttaa vain lievemmillä keinoilla. Tämän vuoksi toimivaltaisille viranomaisille on vain ilmoitettava valtuutuksista, kuten talous- ja sosiaalikomiteakin on ehdottanut. Vaatimuksia on kevennetty myös poistamalla "kaikkea markkinointiaineistoa" koskeva tiedonantovaatimus. Parlamentti on ehdottanut mainintaa, jonka mukaan kaikkia luetelmakohtia on noudatettava. Tämä on toteutettu artiklaa kirjoitettaessa lisäämällä "ja" -sana kuudennen luetelmakohdan loppuun, jotta vältetään luetelmakohtien mahdollinen väärä tulkinta muiden säännösten yhteydessä. Artiklaan on lisätty keskeistä toimintaa eli sijoitusten hoitoa koskeva tarkistuksen 27 teksti. Jotta eturistiriidat voidaan varmuudella välttää, omaisuudenhoitajaa koskevaa luetelmakohtaa on muutettu vain hieman, mutta se koskee yhä määräomistusyhteyksiä. Artiklan 2 kohdan tekstiä on muutettu, jotta voidaan ottaa huomioon etukäteishyväksyntää koskevan vaatimuksen poistaminen. Toimivaltaisten viranomaisten on kuitenkin varmistettava, että valtuutukset ovat kyseisessä kohdassa asetettujen edellytysten mukaisia. 5 h artikla: sijoittajien korvausjärjestelmät Tässä artiklassa säädettiin, että komissio voi tarpeen mukaan ehdottaa direktiivin 97/9/EY [6] 14 artiklan mukaisesti antamansa kertomuksen perusteella yhteissijoitusyritysten osuudenhaltijoiden korvausjärjestelmän käyttöönottoa. [6] EYVL L 84, 26.3.1997, s. 22. Laatiessaan kertomustaan [7] sijoittajien korvausjärjestelmistä annetun direktiivin 97/9/EY 7 artiklan 1 kohdan mukaisen vientikiellon soveltamisesta komissio havaitsi, että käytettävissä olevien kokemusten perusteella se ei voi vielä ehdottaa yhteissijoitusyritysten osuudenhaltijoiden korvausjärjestelmää. Komissio voi kuitenkin harkita mahdollisia lainsäädäntötoimenpiteitä tulevaisuudessa riippuen tilanteen kehityksestä jäsenvaltioissa. Direktiivin 5 h artikla on toistaiseksi poistettu. [7] Asiakirja KOM(2000) 81 lopullinen, 16.2.2000. 6 a ja 6 b artikla: sijoituspalveludirektiivin soveltaminen siinä tarkoitettuun liiketoimintaan, toimiluvan kattavuus Direktiivin 6 a artiklan 2 kohdan I alakohdan b alakohta ja 6 b artiklan 1 kohdan I alakohdan b alakohta on mukautettu vastaamaan sijoituspalveludirektiivin säännöksiä. Tarkistuksen 28 teksti on sisällytetty 6 a artiklaan. Siinä säädetään, että vastaanottavan jäsenvaltion on ilmoitettava rahastoyhtiölle voimassa olevat säännöt myös sijoitusneuvonnan ja osuuksien säilytyksen osalta, jotka ovat sijoituspalveludirektiivin mukaisia liitännäispalveluja. Tämä on tarpeen, jotta voidaan varmistaa tasapuoliset kilpailuolosuhteet rahastoyhtiöille ja sijoituspalveluyrityksille, joten säännöstä on mukautettu vastaamaan sijoituspalveludirektiivin säännöksiä. Molempiin artikloihin on tehty teknisiä muutoksia, jotta EU:n kattavan toimiluvan käsite tulee selkeämmäksi. Tuotetta koskevaa toimilupaa käsitellään vain 46 artiklassa ja se koskee yhdenmukaistettujen sijoitusyhtiöiden osuuksia ja niiden yhteissijoitusyritysten osuuksia, jotka ovat rahastoyhtiöiden hoidossa. Direktiivin 6 a ja 6 b artiklassa säädetään toimiluvan myöntämisestä rahastoyhtiöille, jotka tarjoavat yhteiseen salkunhoitoon liittyviä palveluja ja tiettyjä sijoituspalveludirektiivissä tarkoitettuja palveluja joko perustamalla sivuliikkeitä tai tarjoamalla rajatylittäviä palveluja. Rahastoyhtiön hoitamien yhteissijoitusyritysten osuuksien kauppaaminen toisissa jäsenvaltioissa on mahdollista noudattaen 46 artiklan säännöksiä, joihin viitataan 6 a ja 6 b artiklassa. 28 artiklan 1 kohta: lyhennetyn tarjousesitteen sisältö Tarkistukset 29 ja 30 on sisällytetty tähän artiklaan hieman mukautetussa muodossa, jotta varmistetaan artiklan johdonmukaisuus ja vältetään toistoa. Lyhennetystä tarjousesitteestä voidaan saada täysi hyöty sisämarkkinoilla vain siinä tapauksessa, että sen sisältö on mahdollisimman pitkälle yhdenmukaistettu. Artiklassa ilmaistaankin selvästi, että lyhennetyn tarjousesitteen sisällöstä annetaan tyhjentävä kuvaus eivätkä jäsenvaltiot saa vaatia, että siihen on liitettävä muita tietoja tai asiakirjoja. 46 artikla Artiklaa on muutettu, jotta yhteissijoituksen osuuksien tarjoamista varten myönnetyn toimiluvan perusteet ilmaistaan selkeästi. Yhteissijoitusyrityksiä pidetään tuotteena, jonka jakelusta vastaa rahastoyhtiö (hoitamiensa yhteissijoitusyritysten osalta) tai sijoitusyhtiö, jota pidetään tässä yhteydessä myös tuotteena. Tämä selkiyttää 6 a ja 6 b artiklan mukaisille tuotteille ja toiminnoille/palveluille myönnettävien toimilupien käsitteitä. "Tuotteille myönnettävä toimilupa", josta säädetään 46 artiklassa, myönnetään rahastoyhtiön hoitamien yhteissijoitusyritysten osuuksien tai sijoitusyhtiöiden osakkeiden myyntiä varten. Liite I, C luettelo, lyhennetyn tarjousesitteen sisältö Liitteeseen tehdyt muutokset perustuvat tarkistukseen 32 ja heijastavat 24 a ja 24 b artiklaan sisältyviä tiedonantovaatimuksia (molemmat artiklat sisältyivät ensimmäiseen muutettuun ehdotukseen). 3. Yleiskatsaus (a) Talous- ja sosiaalikomitean (TSK) näkemykset TSK:n keskeisinä pitämät kysymykset // Komission kanta Määritelmät TSK arvostelee a) oikeudellisten elinten määritelmiä, joissa niiden oletetaan sijaitsevan jäsenvaltion alueella; b) toimintojen numeroitua luetteloa, koska se on epäselvä. // Komissio - ei hyväksy kritiikkiä, joka kohdistuu oikeudellisiin määritelmiin, koska niiden avulla varmistetaan asianmukaisen valvonnan toteuttaminen; kummassakin TSK:n mainitsemassa tapauksessa (3.2 kohta) kansallisuus/valvonta liittyy sijoitusrahastojen sijoitusyhtiön tai rahastoyhtiön sääntömääräisen kotipaikan sijaintiin; - ei hyväksy toimintojen luetteloon kohdistuvaa TSK:n kritiikkiä, koska luetteloa ei pidetä tyhjentävänä (ja koska muut toiminnot edellyttäisivät muuta toimilupaa); - ottaa huomioon ehdotuksen, jonka mukaan on ilmaistava selvästi, että kaikkia liitteessä 2 lueteltuja toimia ei tarvitse harjoittaa. Valtuutus TSK arvostelee valtuutuksen antamiseen liittyvää rajoitusta, joka liittyy tehtävien siirtämiseen emoyhtiölle. // Komissio ei voi yhtyä TSK:n kantaan, koska asiaan liittyy mahdollisia eturistiriitoja ja tämäntyyppisen valtuutuksen synnyttämät velvoitteet ovat epäselviä. (b) Euroopan parlamentin tarkistukset >TAULUKON PAIKKA> 1998/0242 (COD) Muutettu ehdotus: EUROOPAN PARLAMENTIN JA NEUVOSTON DIREKTIIVI arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta annetun neuvoston direktiivin 85/611/ETY muuttamisesta rahastoyhtiöiden ja lyhennettyjen tarjousesitteiden sääntelemiseksi EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 47 artiklan 2 kohdan, ottavat huomioon komission ehdotuksen [8], [8] EYVL C 272, 1.9.1998, s. 7. ottavat huomioon talous- ja sosiaalikomitean lausunnon [9], [9] EYVL C 116, 28.4.1999, s. 1. noudattavat perustamissopimuksen 251 artiklassa määrättyä menettelyä, sekä katsovat seuraavaa: (1) Arvopapereihin kohdistuvaa yhteistä sijoitustoimintaa harjoittavista yrityksistä (yhteissijoitusyritykset) annettu direktiivi 85/611/ETY [10], sellaisena kuin se on viimeksi muutettuna direktiivillä 95/26/EY [11], on jo osaltaan tukenut merkittävästi yhtenäismarkkinoiden luomista tällä alalla, koska sillä annettiin ensimmäistä kertaa rahoituspalvelualalla säännökset toimiluvan vastavuoroisen tunnustamisen periaatteesta ja muita säännöksiä, joilla helpotetaan direktiivin soveltamisalaan kuuluvien yhteissijoitusyritysten (sijoitusrahasto -periaatteella toimivien rahastojen ja sijoitusyhtiöiden) osuuksien vapaata liikkuvuutta Euroopan unionin alueella. [10] EYVL L 375, 31.12.1985, s. 3. [11] EYVL L 100, 19.4.1988, s. 31.EYVL L 168, 18.7.1995, s. 7. (2) Direktiivi 85/611/ETY sisältää vain vähän säännöksiä yhteissijoitusyrityksiä hoitavista yhtiöistä (niin kutsutut rahastoyhtiöt). Direktiivi 85/611/ETY ei sisällä säännöksiä, joilla varmistetaan, että näihin yhtiöihin sovelletaan kaikissa jäsenvaltioissa yhtäläisiä markkinoille pääsyä koskevia sääntöjä ja toiminnan harjoittamisen edellytyksiä. Direktiivissä 85/611/ETY ei säädetä näiden yhtiöiden sivuliikkeiden perustamisesta eikä yhtiöiden oikeudesta tarjota vapaasti palveluja muussa jäsenvaltiossa kuin kotijäsenvaltiossaan. (3) Rahastoyhtiön kotijäsenvaltiossa myönnetyllä toimiluvalla on voitava varmistaa sijoittajansuoja ja rahoitusjärjestelmän vakaus. Omaksutun lähestymistavan tarkoituksena on saada aikaan toimilupien myöntämismenettelyjen ja toiminnan vakauden valvontajärjestelmien vastavuoroiseen tunnustamiseen tarvittava ja riittävä olennainen yhdenmukaistaminen, jonka ansiosta voidaan myöntää yksi koko Euroopan unionin alueella hyväksytty toimilupa ja soveltaa kotijäsenvaltion valvonnan periaatetta. (4) Sijoittajien suojaamiseksi on tarpeen varmistaa kaikkien rahastoyhtiöiden sisäinen valvonta erityisesti kaksihenkisen johdon ja riittävien sisäisten valvontajärjestelmien avulla. (5) Kotijäsenvaltiossaan toimiluvan saaneilla rahastoyhtiöillä on vastavuoroisen tunnustamisen periaatteen mukaisesti lupa tarjota niille myönnetyn toimiluvan mukaisia palveluja kaikkialla Euroopan unionissa perustamalla sivuliikkeitä tai soveltamalla palvelujen tarjoamisen vapauden periaatetta. Sijoitusrahastojen sääntöjen hyväksyminen kuuluu rahastoyhtiön kotijäsenvaltion toimivaltaan. (6) Yhteisen salkunhoidon (sijoitusrahastojen ja sijoitusyhtiöiden hoidon) osalta rahastoyhtiöllä olisi kotijäsenvaltiossa saamansa toimiluvan perusteella oltava lupa seuraavien toimintojen harjoittamiseen vastaanottavassa jäsenvaltiossa: yhtiön kotijäsenvaltiossaan perustamien sijoitusrahastojen osuuksien jakelu; yhtiön hoitamien sijoitusyhtiöiden osakkeiden jakelu; kaikkien muiden yhteiseen salkunhoitoon kuuluvien tehtävien hoitaminen; muiden jäsenvaltioiden kuin yhtiön kotijäsenvaltion lainsäädännön alaisten sijoitusyhtiöiden omaisuuden hoitaminen; yhteiseen salkunhoitoon kuuluvien tehtävien hoitaminen muiden jäsenvaltioiden kuin yhtiön kotijäsenvaltion lainsäädännön alaisten rahastoyhtiöiden puolesta ja niiden antamaan valtuutukseen perustuen. (7) Tämä direktiivi on tärkeä edistysaskel yhteissijoitusyritysten yhtenäismarkkinoiden toteuttamisessa. (8) Vastavuoroisen tunnustamisen ja kotijäsenvaltion valvonnan periaatteet edellyttävät, että minkään jäsenvaltion toimivaltaiset viranomaiset eivät myönnä toimilupaa tai että ne peruuttavat toimiluvan niissä tapauksissa, joissa esimerkiksi toimintasuunnitelman sisällön, toiminnan alueellisen jakauman tai tosiasiallisen toiminnan perusteella on ilmeistä, että rahastoyhtiö on valinnut tietyn jäsenvaltion oikeusjärjestelmän kiertääkseen ankarammat vaatimukset, jotka ovat voimassa siinä jäsenvaltiossa, jossa se aikoo pääasiallisesti harjoittaa tai jo harjoittaa toimintaansa. Tässä direktiivissä rahastoyhtiöllä on oltava sen jäsenvaltion myöntämä toimilupa, jossa sen sääntömääräinen kotipaikka sijaitsee. Kotijäsenvaltion valvonnan periaatteen mukaisesti vain sillä jäsenvaltiolla, jossa rahastoyhtiöllä on sääntömääräinen kotipaikka, voidaan katsoa olevan toimivalta hyväksyä rahastoyhtiön perustamien sijoitusrahastojen säännöt ja omaisuudenhoitajan valinta. Jotta valvontaan kohdistuva keinottelu estetään ja lisätään luottamusta kotijäsenvaltion viranomaisten suorittaman valvonnan tehokkuuteen, yhteissijoitusyritykselle myönnettävän toimiluvan edellytys on, että sitä ei voida lainsäädäntöön perustuvan syyn vuoksi estää pitämästä osuuksiaan kaupan kotijäsenvaltiossaan. Yhteissijoitusyritys voi kuitenkin toimiluvan saatuaan vapaasti päättää, missä jäsenvaltiossa tai jäsenvaltioissa sen osuuksia pidetään kaupan tämän direktiivin mukaisesti. (9) Direktiivissä 85/611/ETY rahastoyhtiöiden toiminta rajoitetaan vain sijoitusrahastojen ja sijoitusyhtiöiden hoitamiseen (yhteinen salkunhoito). Tämän rajoituksen tarkistaminen on toivottavaa, jotta voidaan ottaa huomioon jäsenvaltioiden kansallisen lainsäädännön viimeaikainen kehitys sekä antaa näille yrityksille mahdollisuus tärkeiden mittakaavaetujen hyödyntämiseen. Tämän vuoksi on toivottavaa, että näille yrityksille myönnetään lupa myös yksittäisten asiakkaiden sijoitussalkkujen hoitamiseen (yksilöllinen salkunhoito), eläkerahastojen ja tiettyjen pääasialliseen liiketoimintaan liittyvien liitännäistoimintojen hoito mukaan luettuna. Tämänkaltaisella rahastoyhtiöiden toimialan laajennuksella ei vaaranneta näiden yhtiöiden toiminnan vakautta. Otetaan käyttöön tiettyjä sääntöjä, joilla estetään eturistiriitojen syntyminen silloin, kun rahastoyhtiön toimilupa kattaa sekä yhteisen että yksilöllisen salkunhoidon. (10) Sijoitussalkkujen hoitaminen on sijoituspalvelu, joka kuuluu direktiivin 93/22/ETY (sijoituspalveluista arvopaperimarkkinoilla annettu direktiivi) [12] soveltamisalaan. Yhtenäisen sääntelykehyksen varmistamiseksi tällä alalla on toivottavaa, että rahastoyhtiöihin, joille myönnetty toimilupa kattaa myös edellä mainitun palvelun, sovelletaan sijoituspalveluista arvopaperimarkkinoilla annetussa direktiivissä säädettyjä toiminnan harjoittamisen edellytyksiä. [12] EYVL L 141, 11.6.1993, s. 27. (11) Kotijäsenvaltio voi pääsääntöisesti antaa tämän direktiivin säännöksiä tiukempia sääntöjä erityisesti toimiluvan myöntämisehtojen, toiminnan vakautta koskevien vaatimusten, ilmoittamisvelvollisuuden ja tarjousesitteen osalta. (12) On toivottavaa antaa niitä ehtoja koskevat säännöt, joiden mukaisesti rahastoyhtiö voi valtuutukseen perustuen antaa toimeksi tiettyjä tehtäviä ja toimintoja kolmansille osapuolille lisätäkseen liiketoimintansa tehokkuutta. Toimilupien vastavuoroisen tunnustamisen ja kotijäsenvaltion valvonnan periaatteiden moitteettoman toimimisen varmistamiseksi edellä mainitun kaltaiset toimeksiannot hyväksyvien jäsenvaltioiden on varmistettava, ettei rahastoyhtiö, jolle ne ovat myöntäneet toimiluvan, anna toimintaansa kokonaisuudessaan toimeksi yhdelle tai useammalle kolmannelle osapuolelle ja muutu näin itse toimimattomaksi kokonaisuudeksi ja ettei valtuutusten olemassaolo vaikeuta rahastoyhtiön tehokasta valvontaa. Se seikka, että rahastoyhtiö on antanut toimeksi tehtäviään, ei kuitenkaan missään olosuhteissa vaikuta yhtiön ja omaisuudenhoitajan velvoitteisiin osuudenomistajia ja toimivaltaisia viranomaisia kohtaan. (13) Tietotekniikan kehityksen huomioon ottamiseksi on toivottavaa tarkistaa direktiivin 85/611/ETY mukaiset tietojen antamista koskevat nykyiset puitteet. Erityisesti on toivottavaa ottaa käyttöön nykyisen varsinaisen tarjousesitteen lisäksi yhteissijoitusyrityksiä varten tarkoitettu uudentyyppinen tarjousesite (lyhennetty tarjousesite). Tämänkaltainen uusi tarjousesite olisi suunniteltava siten, että sijoittajien on helppo käyttää sitä, ja sen olisi tämän vuoksi sisällettävä keskimääräiselle sijoittajalle tärkeitä tietoja. Tämänkaltaisen tarjousesitteen olisi sisällettävä perustiedot yhteissijoitusyrityksestä selkeässä, tiiviissä ja helposti ymmärrettävässä muodossa. Sijoittajalle on kuitenkin aina ilmoitettava lyhennettyyn tarjousesitteeseen sisältyvän asianmukaisen huomautuksen avulla, että varsinainen tarjousesite sekä yhteissijoitusyrityksen toimintakertomus ja puolivuotiskatsaus sisältävät tarkempia tietoja ja että nämä julkaisut toimitetaan maksutta pyynnöstä. Lyhennetty tarjousesite on aina annettava maksutta merkitsijöille ennen sopimuksen tekemistä. Tämän edellytyksen täyttyminen riittää sen tämän direktiivin mukaisen lakisääteisen velvoitteen noudattamiseksi, joka koskee tietojen antamista merkitsijöille ennen sopimuksen tekemistä. (14) On tarpeen varmistaa rahoituspalvelualalla toimivien välittäjien tasapuoliset toimintaedellytykset silloin, kun ne tarjoavat samoja palveluja, sekä sijoittajien yhdenmukainen vähimmäissuoja. Liiketoiminnan aloittamiseen ja harjoittamiseen sovellettavien ehtojen yhdenmukaistaminen tiettyjen vähimmäisvaatimusten osalta on ehdoton edellytys näiden toimijoiden sisämarkkinoiden toteuttamiselle. Tällä direktiivillä toteutetaan vain tarvittava vähimmäisvaatimusten mukainen yhdenmukaistaminen. (15) Komissio saattaa harkita kodifiointia ehdotusten hyväksymisen jälkeen, OVAT ANTANEET TÄMÄN DIREKTIIVIN: 1 artikla Muutetaan direktiiviä 85/611/ETY seuraavasti: 1. Lisätään 1 a artikla seuraavasti: "1 a artikla Tässä direktiivissä tarkoitetaan: 1. omaisuudenhoitajalla 7 ja 14 artiklassa tarkoitettuja tehtäviä hoitavia laitoksia, joihin sovelletaan III ja IV jakson säännöksiä; 2. rahastoyhtiöllä yhtiötä, jonka tavanomaisena liiketoimintana on sijoitusrahastojen ja/tai sijoitusyhtiöiden muodossa toimivien yhteissijoitusyritysten varojen hoitaminen (yhteissijoitusyrityksen yhteinen salkunhoito), mukaan lukien liitteessä II mainitut tehtävät; 3. rahastoyhtiön kotijäsenvaltiolla jäsenvaltiota, jossa rahastoyhtiön sääntömääräinen kotipaikka sijaitsee; 4. rahastoyhtiön vastaanottavalla jäsenvaltiolla jäsenvaltiota, joka ei ole rahastoyhtiön kotijäsenvaltio mutta jossa rahastoyhtiöllä on sivuliike tai jossa se tarjoaa palvelujaan; 5. yhteissijoitusyrityksen kotijäsenvaltiolla a) kun yhteissijoitusyritys on sijoitusrahasto, jäsenvaltiota, jossa rahastoyhtiön sääntömääräinen kotipaikka sijaitsee; b) kun yhteissijoitusyritys on sijoitusyhtiö, jäsenvaltiota, jossa sijoitusyhtiön sääntömääräinen kotipaikka sijaitsee; 6. yhteissijoitusyrityksen vastaanottavalla jäsenvaltiolla jäsenvaltiota, jossa sijoitusrahaston tai sijoitusyhtiön osuuksia pidetään kaupan; 7. sivuliikkeellä liiketoimipaikkaa, joka on rahastoyhtiön osa, joka ei ole oikeushenkilö ja joka tarjoaa rahastoyhtiölle myönnetyn toimiluvan mukaisia palveluja; kaikkia rahastoyhtiön tiettyyn jäsenvaltioon perustamia liiketoimipaikkoja pidetään yhtenä sivuliikkeenä silloin, kun rahastoyhtiön päätoimipaikka on toisessa jäsenvaltiossa; 8. toimivaltaisilla viranomaisilla viranomaisia, jotka jäsenvaltio nimeää direktiivin 85/611/ETY 49 artiklan mukaisesti; 9. läheisillä sidoksilla direktiivin 95/26/EY [13] 2 artiklan 1 kohdassa määriteltyä tilannetta; [13] EYVL No. L 168, 8.7.1995, s. 7. 10. määräomistusyhteydellä sellaista suoraa tai välillistä omistusyhteyttä rahastoyhtiössä, joka on vähintään 10 prosenttia pääomasta tai äänioikeuksista tai jolla on mahdollista vaikuttaa huomattavasti sen rahastoyhtiön johtamiseen, jossa määräomistusyhteys on. Tätä määritelmää sovellettaessa otetaan huomioon direktiivin 88/627/ETY [14] 7 artiklassa tarkoitetut äänioikeudet; [14] EYVL No. L 348, 17.12.1988, s. 62. 11. sijoituspalveludirektiivillä sijoituspalveluista arvopaperimarkkinoilla 10 päivänä toukokuuta 1993 annettua neuvoston direktiiviä 93/22/ETY [15]; [15] EYVL No. L 141, 11.6.1993, s. 27. 12. yritysryhmällä liikkeeseenlaskijoita/yhteisöjä, jotka ovat yhteydessä toisiinsa direktiivin 83/349/ETY [16] 1 artiklan 1 kohdassa tarkoitetulla tavalla; liikkeeseenlaskijat/yhteisöt, jotka ovat sijoittautuneet muihin kuin jäsenvaltioihin ja jotka ovat vastaavalla tavalla yhteydessä jäsenvaltioihin tai muihin kuin jäsenvaltioihin sijoittautuneisiin liikkeeseenlaskijoihin/yhteisöihin, kuuluvat direktiivin soveltamisalaan." [16] EYVL L 193, 18.7.1983, s. 1. 2. Korvataan 4 artiklan 3 kohta seuraavasti: "3. Toimivaltaiset viranomaiset eivät saa antaa yhteissijoitusyritykselle toimilupaa, jos rahastoyhtiö ei täytä tämän direktiivin III jaksossa säädettyjä vaatimuksia. Lisäksi toimivaltaiset viranomaiset eivät saa antaa yhteissijoitusyritykselle toimilupaa, jos sijoitusyhtiön tai omaisuudenhoitajan johtajat eivät ole riittävän hyvämaineisia tai jos heillä ei ole riittävästi kokemusta myös sellaisista yhteissijoitusyrityksistä, joiden varoja heidän on tarkoitus hoitaa. Tämän toteamista varten sijoitusyhtiön ja omaisuudenhoitajan johtajien sekä heidän seuraajiensa nimet on viipymättä ilmoitettava toimivaltaisille viranomaisille. Johtajilla tarkoitetaan henkilöitä, jotka lain tai yhtiöjärjestyksen mukaan edustavat sijoitusyhtiötä tai omaisuudenhoitajaa tai jotka tosiasiallisesti määräävät sijoitusyhtiön tai omaisuudenhoitajan toimintalinjasta." 3. Korvataan direktiivin 5 ja 6 artikla seuraavasti: "III JAKSO Rahastoyhtiöiden velvoitteet A osasto Liiketoiminnan aloittamisen edellytykset 5 artikla 1. Rahastoyhtiötoiminnan aloittamiseen tarvitaan kotijäsenvaltion toimivaltaisten viranomaisten etukäteen myöntämä virallinen toimilupa. Rahastoyhtiölle tämän direktiivin mukaisesti myönnetty toimilupa on voimassa kaikissa jäsenvaltioissa. 2. Rahastoyhtiö ei saa harjoittaa muuta toimintaa kuin sijoitusrahastojen ja sijoitusyhtiöiden muodossa toimivien yhteissijoitusyritysten hoitamista, mutta se saa harjoittaa niiden muiden yhteistä sijoitustoimintaa harjoittavien yritysten omaisuuden hoitamista, jotka eivät kuulu tämän direktiivin soveltamisalaan ja joiden osuuksia ei näin ollen voida pitää kaupan muissa jäsenvaltioissa tämän direktiivin nojalla. Tässä direktiivissä sijoitusrahastojen ja sijoitusyhtiöiden hoitoon kuuluvat myös liitteessä 2 luetellut tehtävät; luettelo ei ole tyhjentävä. 3. Poiketen siitä mitä 2 kohdassa säädetään, jäsenvaltio voi antaa sijoitusrahastojen ja sijoitusyhtiöiden hoidon lisäksi rahastoyhtiölle toimiluvan seuraavien palvelujen tarjoamiseen: - sijoitussalkkujen hoito, eläkerahastojen omistamien sijoitussalkkujen hoito mukaan luettuna, sijoittajien antaman valtuutuksen mukaisesti, harkintavaltaa käyttäen ja asiakaskohtaisesti silloin, kun sijoitussalkkuun sisältyy yksi tai useampia sijoituspalveludirektiivin liitteen B osassa lueteltuja rahoitusvälineitä; - liitännäispalveluina: a) sijoitusneuvonta, joka koskee yhtä tai useampaa sijoituspalveludirektiivin liitteen B osassa luetelluista rahoitusvälineistä; b) niiden yhteissijoitusyritysten osuuksien säilytys ja hoito, jotka ovat rahastoyhtiön hoidossa. Rahastoyhtiöille ei missään olosuhteissa voida antaa tämän direktiivin mukaisesti toimilupaa vain tässä kohdassa tarkoitettujen palvelujen tarjontaan tai liitännäispalvelujen tarjontaan ilman oikeutta tarjota 3 kohdan ensimmäisessä luetelmakohdassa tarkoitettuja palveluja. 4. Sijoituspalveludirektiivin 2 artiklan 4 kohtaa, 8 artiklan 2 kohtaa, 10 artiklaa, 11 artiklaa ja 12 artiklan 1 kohtaa sekä 13 artiklaa sovelletaan rahastoyhtiöiden tarjoamiin 3 kohdassa mainittuihin palveluihin . 5. Toimivaltaiset viranomaiset eivät saa myöntää yhteissijoitusyritykselle toimilupaa, jos se ei voimassa olevien säännösten (esimerkiksi rahaston sääntöjen tai yhtiöjärjestyksen) mukaan voi pitää osuuksiaan kaupan kotijäsenvaltiossaan. 5 a artikla 1. Rajoittamatta kansallisessa lainsäädännössä asetettujen muiden yleisten edellytysten soveltamista toimivaltaiset viranomaiset eivät saa myöntää rahastoyhtiölle toimilupaa, - jollei sillä ole riittävästi alkupääomaa, jonka on oltava 125 000 euroa; rahastoyhtiöillä on oltava seuraavissa tilanteissa lisäpääoma: (a) niiden rahastoyhtiöiden, jotka hoitavat muihin välineisiin kuin arvopapereihin sijoittavia yhteissijoitusyrityksiä, lisäpääoman määrän on oltava 0,05 prosenttia hoidettavana olevien yhteissijoitusyritysten sijoitussalkkujen arvosta, enintään kuitenkin 10 000 000 euroa, (b) niiden rahastoyhtiöiden, jotka tarjoavat myös 5 artiklan 3 kohdan ensimmäisen luetelmakohdan mukaisia palveluja, alkupääomaa korotetaan 125 000 eurolla tai jäsenvaltion niin päättäessä 50 000 eurolla, mikäli rahastoyhtiö ei saa pitää hallussaan asiakkaan rahoja ja/tai arvopapereita; rahastoyhtiöllä on oltava myös direktiivin 93/6/ETY [17] liitteen IV mukaisesti laskettu toimintapääoma; [17] EYVL L 141, 11.6.1993, s. 1. - jolleivät henkilöt, jotka tosiasiallisesti johtavat rahastoyhtiötä, ole riittävän hyvämaineisia ja kokeneita myös rahastoyhtiön hoitamien erityyppisten yhteissijoitusyritysten osalta. Rahastoyhtiön toiminnan johtamista koskevat päätökset tekee vähintään kaksi henkilöä, jotka täyttävät edellä mainitut edellytykset; - jollei toimilupahakemuksessa ole liitteenä toimintaohjelmaa, jossa selvitetään muun muassa rahastoyhtiön organisaatiorakenne; - jolleivät sen hallinnollinen päätoimipaikka ja sääntömääräinen kotipaikka ole samassa jäsenvaltiossa. 2. Lisäksi jos rahastoyhtiön ja luonnollisen henkilön tai oikeushenkilön välillä on läheinen sidos, toimivaltaiset viranomaiset voivat myöntää toimiluvan vain, jos nämä sidokset eivät estä viranomaisia hoitamasta tehokkaasti valvontaan liittyviä tehtäviään. Toimivaltaisten viranomaisten on evättävä toimilupa myös silloin, kun rahastoyhtiöön läheisesti sidoksissa olevaan yhteen tai useampaan luonnolliseen tai oikeushenkilöön sovellettavat kolmannen maan lait, asetukset tai hallinnolliset määräykset tai niiden täytäntöönpanoon liittyvät vaikeudet estävät viranomaisia hoitamasta tehokkaasti valvontaan liittyviä tehtäviään. Toimivaltaisten viranomaisten on vaadittava rahastoyhtiöitä toimittamaan niille tiedot, joita ne tarvitsevat tämän luetelmakohdan mukaisten edellytysten täyttymisen jatkuvaa valvontaa varten. 3. Hakijalle on ilmoitettava kuuden kuukauden kuluessa täydellisen hakemuksen jättämisestä, onko toimilupa myönnetty. Toimiluvan epääminen on aina perusteltava. 4. Rahastoyhtiö voi aloittaa toimintansa välittömästi sen jälkeen, kun toimilupa on myönnetty. 5. Toimivaltaiset viranomaiset voivat peruuttaa rahastoyhtiölle myönnetyn toimiluvan tämän direktiivin mukaisesti ainoastaan, jos rahastoyhtiö a) ei harjoita toimiluvan mukaista toimintaa 12 kuukauden kuluessa, luopuu nimenomaisesti toimiluvasta tai on lopettanut tämän direktiivin soveltamisalaan kuuluvan toiminnan enemmän kuin kuusi kuukautta aikaisemmin, jollei kyseinen jäsenvaltio ole määrännyt, että näissä tapauksissa toimilupa raukeaa; b) on saanut toimiluvan valheellisen ilmoituksen perusteella tai muilla sääntöjenvastaisilla keinoilla; c) ei enää täytä toimiluvan myöntämisehtoja; d) ei enää täytä direktiivin 93/6/ETY mukaisia vaatimuksia silloin, kun sen toimilupa kattaa myös tämän direktiivin 5 artiklan 3 kohdan ensimmäisessä luetelmakohdassa tarkoitetun harkinnanvaraisen salkunhoidon; e) on vakavalla ja järjestelmällisellä tavalla rikkonut tämän direktiivin mukaisesti annettuja säännöksiä; f) kuuluu muihin sellaisiin tapauksiin, joissa toimiluvan peruuttamisesta säädetään kansallisessa lainsäädännössä. 5 b artikla 1. Toimivaltaiset viranomaiset eivät saa myöntää toimilupaa rahastoyhtiötoiminnan aloittamista varten, ennen kuin niille on ilmoitettu sellaisten rahastoyhtiön osakkeenomistajien tai jäsenten henkilöllisyys, joilla on määräomistusyhteys, sekä näiden omistusyhteyksien määrä, riippumatta siitä, ovatko osakkeenomistajat tai jäsenet suoraan tai välillisesti osakkeenomistajia tai jäseniä, luonnollisia henkilöitä tai oikeushenkilöitä. Toimivaltaisten viranomaisten on evättävä toimilupa, jos, ottaen huomioon tarve varmistaa rahastoyhtiön järkevä ja vakaa johtaminen, ne eivät ole vakuuttuneita edellä mainittujen osakkeenomistajien tai jäsenten sopivuudesta. 2. Jos kyse on sellaisen rahastoyhtiön sivuliikkeestä, jolla on sääntömääräinen kotipaikka Euroopan unionin ulkopuolella ja joka on aloittamassa toimintaansa tai jo harjoittaa sitä, jäsenvaltiot eivät saa soveltaa säännöksiä, jotka johtavat suotuisampaan kohteluun kuin sellaisen rahastoyhtiön sivuliikkeen kohtelu, jolla on sääntömääräinen kotipaikka jäsenvaltioiden alueella. 3. Sellaisen toisen jäsenvaltion toimivaltaisia viranomaisia, jota asia koskee, on kuultava etukäteen sellaisen rahastoyhtiön toimiluvan osalta, - joka on toisessa jäsenvaltiossa toimiluvan saaneen rahastoyhtiön, sijoituspalveluyrityksen tai luottolaitoksen tytäryritys, - joka on toisessa jäsenvaltiossa toimiluvan saaneen rahastoyhtiön, sijoituspalveluyrityksen tai luottolaitoksen emoyrityksen tytäryritys, tai - jossa määräysvaltaa käyttävät samat luonnolliset henkilöt tai oikeushenkilöt, jotka käyttävät määräysvaltaa toisessa jäsenvaltiossa toimiluvan saaneessa rahastoyhtiössä, sijoituspalveluyrityksessä tai luottolaitoksessa. B osasto Suhteet kolmansiin maihin 5 c artikla 1. Suhteista kolmansiin maihin säädetään direktiivin 93/22/ETY 7 artiklan asianomaisissa säännöksissä. Tässä direktiivissä sijoituspalveludirektiivin 7 artiklaan sisältyvillä käsitteillä "tytäryritys" ja "sijoituspalveluyritys" tarkoitetaan "rahastoyhtiötä"; sijoituspalveludirektiivin 7 artiklan 2 kohdan englanninkielisen version ilmaus "providing investment services" (sijoituspalvelujen tarjoamisen yhteydessä) tarkoittaa tässä direktiivissä ilmausta "providing services" (palvelujen tarjoamisen yhteydessä). 2. Jäsenvaltioiden on ilmoitettava komissiolle niistä yleisestä vaikeuksista, joita yhteissijoitusyrityksillä on osuuksien kaupan pitämisessä kolmannessa maassa. C osasto Toiminnan harjoittamisen edellytykset 5 d artikla 1. Rahastoyhtiön kotijäsenvaltion toimivaltaisten viranomaisten on vaadittava, että rahastoyhtiö, jolle ne ovat myöntäneet toimiluvan, täyttää jatkuvasti tämän direktiivin 5 artiklan sekä 5 a artiklan 1 ja 2 kohdassa asetetut edellytykset. 2. Rahastoyhtiön toiminnan vakauden valvonnasta vastaavat kotijäsenvaltion toimivaltaiset viranomaiset riippumatta siitä, perustaako rahastoyhtiö sivuliikkeen tai tarjoaako se palveluja toisessa jäsenvaltiossa, sanotun kuitenkaan rajoittamatta tämän direktiivin niiden säännösten soveltamista, jotka antavat valvontavastuun vastaanottavan jäsenvaltion viranomaisille. 5 e artikla 1. Määräomistusyhteyksiin rahastoyhtiössä sovelletaan sijoituspalveludirektiivin 9 artiklassa asetettuja sääntöjä. 2. Tässä direktiivissä sijoituspalveludirektiivin 9 artiklaan sisältyvillä ilmauksilla "yritys" ja "sijoituspalveluyritys" tarkoitetaan "rahastoyhtiötä". 5 f artikla 1. Kotijäsenvaltion on laadittava toiminnan vakautta koskevat säännöt, joita niiden rahastoyhtiöiden, joiden toimilupa kattaa ainoastaan sijoitusrahastojen ja sijoitusyhtiöiden hoitamisen, on aina noudatettava. Kotijäsenvaltion toimivaltaisten viranomaisten on erityisesti, myös rahastoyhtiön hoitamien yhteissijoitusyritysten luonne huomioon ottaen, vaadittava, että jokaisella rahastoyhtiöllä on järkevä hallinto- ja tilinpitokäytäntö, automaattista tietojenkäsittelyä varten tarkoitetut valvonta- ja turvajärjestelyt sekä riittävät sisäiset tarkastusjärjestelmät, joiden avulla voidaan muun muassa varmistaa, että jokaisesta transaktiosta, jossa rahasto on ollut osallisena, voidaan jälkikäteen todentaa sen alkuperä, osapuolet, luonne sekä toteuttamisajankohta ja -paikka, mikäli nämä tiedot ovat rahastoyhtiön saatavilla, ja että rahastoyhtiön hoitamien sijoitusrahastojen ja sijoitusyhtiöiden varat sijoitetaan rahaston sääntöjen tai yhtiöjärjestyksen sekä voimassa olevien säädösten mukaisesti. 2. Rahastoyhtiö, jonka toimilupa kattaa myös 5 artiklan 3 kohdan ensimmäisessä luetelmakohdassa tarkoitetun harkinnanvaraisen salkunhoidon, - ei saa osittain eikä kokonaisuudessaan sijoittaa sijoittajan omaisuutta hoitamiensa sijoitusrahastojen tai sijoitusyhtiöiden osuuksiin ilman asiakkaan etukäteen antamaa yleishyväksyntää, - ei saa tarjota harkintaan perustuvaa salkunhoitopalvelua omaisuudenhoitajalle, joka hoitaa kyseisen rahastoyhtiön puolesta tämän direktiivin 7 ja 14 artiklassa tarkoitettuja tehtäviä, - on 5 artiklan 3 kohdassa tarkoitettujen palvelujen osalta sijoittajien korvausjärjestelmistä annetun direktiivin 97/9/EY säännösten alainen [18]. [18] EYVL No. L 84, 26.3.1997, s. 22. 5 g artikla 1. Kun jäsenvaltio sallii rahastoyhtiön antaa liiketoiminnan tehostamiseksi toimeksi kolmansille osapuolille yhden tai useamman liitteessä 2 mainituista tehtävistään, rahastoyhtiön on ilmoitettava jokaisesta valtuutuksesta toimivaltaisille viranomaisille . Ydintoiminnan eli sijoitusten hoidon osalta rahastoyhtiöt voivat antaa erityisiä sijoituspäätöksiä toimeksi välittäjille, joiden toiminnan vakautta valvotaan, edellyttäen että rahastoyhtiöt noudattavat määräajoin vahvistamiaan sijoitusten hajauttamisperusteita. 2. Toimivaltaisten viranomaisten on varmistettava, että valtuutus on seuraavien edellytysten mukainen: - valtuutus ei estä rahastoyhtiön tehokasta valvontaa, eikä se erityisesti saa estää rahastoyhtiötä toimimasta eikä hoitamasta yhteissijoitusyritystä ottaen sijoittajien edut huomioon parhaalla mahdollisella tavalla; - mikäli valtuutus annetaan valvonnan kohteena olevalle yhteisön ulkopuoliseen valtioon sijoittautuneelle välittäjälle, on varmistettava toiminnan vakauden valvonnasta vastaavien viranomaisten välinen yhteistyö; - ristiriitojen välttämiseksi valtuutusta ei ydintoiminnan eli sijoitusten hoidon osalta saa antaa omaisuudenhoitajalle eikä henkilölle, jolla on määräomistusyhteys rahastoyhtiön tai omaisuudenhoitajan pääomaan, tai henkilölle, jonka edut voivat olla ristiriidassa rahastoyhtiön tai osuudenhaltijoiden etujen kanssa; - käytettävissä on toimenpiteitä, joiden avulla rahastoyhtiön liiketoimintaa johtavat henkilöt voivat jatkuvasti tehokkaasti valvoa valtuutetun toimintaa; - valtuutus ei estä rahastoyhtiön liiketoimintaa johtavia henkilöitä milloin tahansa antamasta lisäohjeita tehtävien hoitoon valtuutetulle tai peruuttamasta valtuutusta; - toimeksi annettavien tehtävien luonne huomioon ottaen tehtävien hoitoon valtuutettavan henkilön on oltava pätevä ja kykenevä suorittamaan annetut tehtävät, ja - yhteissijoitusyritysten tarjousesitteissä luetellaan tehtävät, joiden siirtämiseen rahastoyhtiö on saanut luvan. 3. Se, että rahastoyhtiö on siirtänyt tehtäviä kolmansille osapuolille, ei missään olosuhteissa vaikuta rahastoyhtiön eikä omaisuudenhoitajan velvoitteisiin. D osasto Sijoittautumisoikeus ja palvelujen tarjoamisen vapaus 6 artikla 1. Jäsenvaltioiden on varmistettava, että rahastoyhtiö, jolle toisen jäsenvaltion toimivaltaiset viranomaiset ovat tämän direktiivin mukaisesti myöntäneet toimiluvan, voi harjoittaa niiden alueella toimiluvan mukaista toimintaa joko perustamalla sivuliikkeen tai palvelujen tarjoamisen vapauden perusteella. 2. Jäsenvaltiot eivät saa vaatia, että sivuliikkeen perustaminen tai palvelujen tarjoaminen edellyttää toimilupaa tai perustamispääomaa tai muita vaikutuksiltaan vastaavia toimenpiteitä. 6 a artikla 1. Edellä 5 ja 5 a artiklassa säädettyjen edellytysten täyttämisen lisäksi rahastoyhtiön, joka haluaa perustaa sivuliikkeen toisen jäsenvaltion alueelle, on ilmoitettava siitä kotijäsenvaltionsa toimivaltaisille viranomaisille. 2. Jäsenvaltioiden on vaadittava kaikkia rahastoyhtiöitä, jotka haluavat perustaa sivuliikkeen toisen jäsenvaltion alueelle, antamaan 1 kohdassa tarkoitettua ilmoitusta tehdessään seuraavat tiedot sekä esittämään seuraavat asiakirjat: I. Yleistiedot: a) jäsenvaltio, jonka alueelle rahastoyhtiö aikoo perustaa sivuliikkeen; (b) toimintasuunnitelma, jossa esitetään suunnitellut 5 artiklan 2 ja 3 kohdan mukaiset toimet ja palvelut ja sivuliikkeen organisaatiorakenne; c) vastaanottavassa jäsenvaltiossa osoite, josta asiakirjoja on mahdollista saada; d) sivuliikkeen hoitamisesta vastuussa olevien nimet. II. Luettelo yhteissijoitusyrityksistä, joita rahastoyhtiö hoitaa ja joista on ilmoitettu 46 artiklan mukaisesti ja joiden osuuksia sivuliike pitää kaupan vastaanottavassa jäsenvaltiossa.3. Jollei kotijäsenvaltion toimivaltaisilla viranomaisilla ole syytä epäillä rahastoyhtiön hallinnollisten rakenteiden tai varojen riittävyyttä, kun otetaan huomioon suunniteltu toiminta, niiden on kolmen kuukauden kuluessa kaikkien 2 kohdassa tarkoitettujen tietojen vastaanottamisesta toimitettava nämä tiedot vastaanottavan jäsenvaltion toimivaltaisille viranomaisille ja ilmoitettava siitä rahastoyhtiölle. Niiden on lisäksi ilmoitettava: - yksityiskohtaiset tiedot sijoittajien suojaksi tarkoitetuista korvausjärjestelmistä. Jos kotijäsenvaltion toimivaltaiset viranomaiset kieltäytyvät toimittamasta 2 kohdassa tarkoitettuja tietoja vastaanottavan jäsenvaltion toimivaltaisille viranomaisille, niiden on perusteltava kieltäytymisensä kyseiselle rahastoyhtiölle kahden kuukauden kuluessa siitä, kun ne ovat saaneet kaikki tiedot. Kieltäytymiseen tai vastaamatta jättämiseen voi hakea muutosta kotijäsenvaltion tuomioistuimissa. 4. Ennen kuin rahastoyhtiön sivuliike aloittaa toimintansa, vastaanottavan jäsenvaltion toimivaltaisten viranomaisten on kahden kuukauden kuluessa 2 kohdassa tarkoitettujen tietojen saamisesta valmistauduttava rahastoyhtiön valvontaan ja tarvittaessa ilmoitettava ne vaatimukset, mukaan lukien 44 ja 45 artiklassa tarkoitetut vastaanottavassa jäsenvaltiossa voimassa olevat säännöt ja 5 artiklan 3 kohdassa tarkoitettujen salkunhoitopalvelujen tarjonnassa sekä sijoitusneuvonnassa ja osuuksien säilytyksessä noudatettavat menettelytapasäännöt, joiden mukaisesti, yleisen edun vaatimukset huomioon ottaen, kyseistä liiketoimintaa on vastaanottavassa jäsenvaltiossa harjoitettava. 5. Kun ilmoitus vastaanottavan jäsenvaltion toimivaltaisilta viranomaisilta saadaan tai, jos näiltä viranomaisilta ei saada tällaista ilmoitusta, kun 4 kohdassa säädetty ajanjakso päättyy, sivuliike voidaan perustaa, ja se voi aloittaa toimintansa. Tästä ajankohdasta lähtien rahastoyhtiö voi lisäksi aloittaa hoitamiensa tämän direktiivin mukaisten sijoitusrahastojen ja sijoitusyhtiöiden osuuksien jakelun elleivät vastaanottavan jäsenvaltion toimivaltaiset viranomaiset tee tämän kahden kuukauden jakson kuluessa kotijäsenvaltion toimivaltaisille viranomaisille tiedoksi annettavaa perusteltua päätöstä, jonka mukaan osuuksien kaupan pitämiseksi toteutetut järjestelyt eivät ole 44 artiklan 1 kohdassa ja 45 artiklassa tarkoitettujen säännösten mukaisia. 6. Jos 2 kohdan I alakohdan b, c tai d alakohdan tai II alakohdan mukaisesti toimitetut tiedot muuttuvat, rahastoyhtiön on ilmoitettava muutoksesta kirjallisesti sekä kotijäsenvaltion että vastaanottavan jäsenvaltion toimivaltaisille viranomaisille viimeistään kuukautta ennen muutoksen voimaantuloa, jotta kotijäsenvaltion toimivaltaiset viranomaiset voivat päättää muutoksesta 3 kohdan mukaisesti ja vastaanottavan jäsenvaltion toimivaltaiset viranomaiset 4 kohdan mukaisesti. 7. Jos 3 kohdan toisen alakohdan mukaisesti ilmoitetut tiedot muuttuvat, kotijäsenvaltion viranomaisten on ilmoitettava siitä vastaanottavan jäsenvaltion viranomaisille. 6 b artikla 1. Rahastoyhtiön, joka haluaa harjoittaa liiketoimintaa toisen jäsenvaltion alueella ensimmäistä kertaa palvelujen tarjoamisen vapauden perusteella, on ilmoitettava kotijäsenvaltionsa toimivaltaisille viranomaiselle seuraavat tiedot: a) jäsenvaltio, jonka alueella se aikoo toimia; (b) toimintasuunnitelma, jossa esitetään suunnitellut 5 artiklan 2 ja 3 kohdan mukaiset toimet ja palvelut; 2. Kotijäsenvaltion toimivaltaisten viranomaisten on kuukauden kuluessa 1 kohdassa tarkoitettujen tietojen saamisesta toimitettava ne vastaanottavan jäsenvaltion toimivaltaisille viranomaisille. Niiden on lisäksi ilmoitettava: - yksityiskohtaiset tiedot sijoittajien suojaksi tarkoitetuista korvausjärjestelmistä. 3. Rahastoyhtiö voi tämän jälkeen aloittaa toimintansa vastaanottavassa jäsenvaltiossa noudattaen kuitenkin myös 46 artiklan säännöksiä. Vastaanottavan jäsenvaltion toimivaltaisten viranomaisten on saadessaan 1 kohdassa tarkoitetut tiedot ilmoitettava tarvittaessa rahastoyhtiölle ne vaatimukset, mukaan lukien 5 artiklan 3 kohdassa tarkoitettujen salkunhoitopalvelujen tarjonnassa sekä sijoitusneuvonnassa ja osuuksien säilytyksessä noudatettavat menettelytapasäännöt, joita rahastoyhtiön on yleisen edun vaatimukset huomioon ottaen noudatettava vastaanottavassa jäsenvaltiossa. 4. Jos 1 kohdan I alakohdan b alakohdan mukaisesti ilmoitettujen tietojen sisältö muuttuu, rahastoyhtiön on ilmoitettava muutoksesta kirjallisesti sekä kotijäsenvaltion että vastaanottavan jäsenvaltion toimivaltaisille viranomaisille ennen muutosten voimaantuloa, jotta vastaanottavan jäsenvaltion toimivaltaiset viranomaiset voivat tarvittaessa ilmoittaa yhtiölle 2 kohdan mukaisesti toimitettaviin tietoihin tehtävistä muutoksista tai lisäyksistä. 5. Rahastoyhtiöön sovelletaan tämän artiklan mukaista ilmoittamismenettelyä myös silloin, kun se antaa toimeksi kolmannelle osapuolelle osuuksien kaupan pitämisen vastaanottavassa jäsenvaltiossa. 6 c artikla 1. Vastaanottava jäsenvaltio voi tilastollisia tarkoituksia varten vaatia, että kaikkien rahastoyhtiöiden, joilla on sivuliike niiden alueella, on toimitettava vastaanottavan jäsenvaltion toimivaltaisille viranomaisille määräajoin näissä jäsenvaltioissa harjoittamaansa liiketoimintaa koskeva kertomus. 2. Hoitaessaan tämän direktiivin mukaisia velvollisuuksiaan vastaanottavat jäsenvaltiot voivat vaatia, että rahastoyhtiöiden sivuliikkeiden on toimitettava edellä mainittuun tarkoitukseen samat tiedot kuin kansallisten rahastoyhtiöiden. Vastaanottavat jäsenvaltiot voivat vaatia, että niiden alueella palvelujen tarjoamisen vapauden perusteella toimivat rahastoyhtiöt toimittavat tiedot, joita tarvitaan valvottaessa, että yhtiöt noudattavat niihin sovellettavia, vastaanottavan jäsenvaltion asettamia normeja, vaikka nämä vaatimukset eivät saa olla tiukempia kuin ne vaatimukset, jotka sama jäsenvaltio on asettanut sijoittautuneille rahastoyhtiöille valvoakseen, että ne noudattavat edellä mainittuja normeja. 3. Jos vastaanottavan jäsenvaltion toimivaltaiset viranomaiset toteavat, että rahastoyhtiö, jolla on sivuliike tai joka tarjoaa palveluja sen alueella, ei noudata sellaisten tähän direktiivin sisältyvien säännösten mukaisesti annettuja säännöksiä ja määräyksiä, joilla annetaan toimivalta vastaanottavan jäsenvaltion toimivaltaisille viranomaisille, näiden viranomaisten on vaadittava kyseistä rahastoyhtiötä korjaamaan sääntöjenvastainen tilanne. 4. Jos kyseinen rahastoyhtiö ei toteuta tarvittavia toimenpiteitä, vastaanottavan jäsenvaltion toimivaltaisten viranomaisten on ilmoitettava siitä kotijäsenvaltion toimivaltaisille viranomaisille. Nämä toteuttavat mahdollisimman nopeasti kaikki tarvittavat toimenpiteet varmistaakseen, että rahastoyhtiö korjaa sääntöjenvastaisen tilanteen. Näiden toimenpiteiden luonteesta on ilmoitettava vastaanottavan jäsenvaltion toimivaltaisille viranomaisille. 5. Jos rahastoyhtiö jatkaa vastaanottavassa jäsenvaltiossa voimassa olevien 2 kohdassa tarkoitettujen säännösten tai määräysten rikkomista kotijäsenvaltion toteuttamista toimenpiteistä huolimatta tai sen vuoksi, että nämä toimenpiteet osoittautuvat riittämättömiksi tai niitä ei kyseissä jäsenvaltiossa voida toteuttaa, vastaanottava jäsenvaltio voi ilmoitettuaan tästä kotijäsenvaltion toimivaltaisille viranomaisille toteuttaa tarvittavat toimenpiteet estääkseen säännöstenvastaisen toiminnan jatkumisen tai määrätäkseen sitä koskevia seuraamuksia sekä estääkseen tarvittaessa rahastoyhtiötä aloittamasta uusia liiketoimia alueellaan. Jäsenvaltioiden on huolehdittava siitä, että niiden alueella voidaan antaa näiden rahastoyhtiöihin kohdistuvien toimenpiteiden kannalta tarpeellisia asiakirjoja. 6. Edellä olevat säännökset eivät vaikuta vastaanottavan jäsenvaltion oikeuteen toteuttaa tarvittavat toimenpiteet ehkäistäkseen alueellaan esiintyvää, yleisen edun suojelemiseksi annettujen säännösten ja määräysten vastaista toimintaa tai määrätäkseen sitä koskevia seuraamuksia. Tähän kuuluu mahdollisuus estää säännöksiä rikkovia rahastoyhtiöitä aloittamasta uusia liiketoimia jäsenvaltion alueella. 7. Edellä 4, 5, ja 6 kohdan mukaisesti toteutetut toimenpiteet, joihin liittyy seuraamuksia tai rahastoyhtiön toiminnan rajoittamista, on perusteltava asianmukaisesti ja niistä on ilmoitettava kyseiselle rahastoyhtiölle. Näistä toimenpiteistä voidaan valittaa tuomioistuimeen toimenpiteen hyväksyneessä jäsenvaltiossa. 8. Ennen 3, 4, ja 5 kohdassa säädetyn menettelyn soveltamista vastaanottavan jäsenvaltion toimivaltaiset viranomaiset voivat kiireellisissä tapauksissa toteuttaa kaikki tarvittavat varotoimenpiteet suojatakseen sijoittajien sekä muiden sellaisten henkilöiden etua, joille palveluja tarjotaan. Komissiolle ja kyseisten muiden jäsenvaltioiden toimivaltaisille viranomaisille on ilmoitettava näistä toimenpiteistä mahdollisimman nopeasti. Kuultuaan kyseisten jäsenvaltioiden toimivaltaisia viranomaisia komissio voi päättää, että jäsenvaltion on muutettava toimenpiteitä tai kumottava ne. 9. Jos toimilupa peruutetaan, siitä on ilmoitettava vastaanottavan jäsenvaltion toimivaltaisille viranomaisille, ja niiden on toteutettava tarvittavat toimenpiteet estääkseen kyseistä rahastoyhtiötä aloittamasta uusia liiketoimia alueellaan sekä suojatakseen sijoittajien etua. Komissio antaa kahden vuoden välein 53 artiklan mukaisesti perustetulle yhteyskomitealle tällaisia tapauksia käsittelevän kertomuksen. 10. Jäsenvaltiot ilmoittavat komissiolle niiden tapausten laadun ja määrän, joihin liittyy 6 a artiklan mukainen kieltäytyminen tai joissa on toteutettu 5 kohdan mukaisia toimenpiteitä. Komissio antaa kahden vuoden välein 53 artiklan mukaisesti perustetulle yhteyskomitealle tällaisia tapauksia käsittelevän kertomuksen." 4. Lisätään 7 artiklan edelle seuraavaa: "III a jakso Omaisuudenhoitajan velvoitteet" 5. Korvataan 27 artiklan 1 kohta seuraavasti: "1. Sijoitusyhtiön sekä, jokaisen hoidossaan olevan "unit trust" -periaatteella toimivan rahaston osalta, rahastoyhtiön on julkistettava: - lyhennetty tarjousesite - varsinainen tarjousesite - toimintakertomus jokaiselta tilikaudelta, ja - puolivuotiskatsaus tilikauden kuudelta ensimmäiseltä kuukaudelta." 6. Korvataan 28 artiklan 1 kohta seuraavasti: "1. Sekä lyhennetyssä että varsinaisessa tarjousesitteessä on oltava tiedot, joiden perusteella sijoittajat voivat luotettavasti arvioida heille ehdotettua sijoitusta ja erityisesti siihen liittyviä riskejä. Varsinaisessa tarjousesitteessä on oltava sijoituskohteena olevasta välineestä riippumatta selkeä, helposti ymmärrettävä selvitys rahaston riskiprofiilista. 2. Varsinaisessa tarjousesitteessä on oltava ainakin tämän direktiivin liitteen A luettelossa mainitut tiedot, jolleivät nämä tiedot sisälly varsinaiseen tarjousesitteeseen 29 artiklan 1 kohdan mukaisesti liitettyihin rahaston sääntöihin tai yhtiöjärjestykseen. 3. Lyhennetyssä tarjousesitteessä on oltava yhteenveto tämän direktiivin C luettelossa mainituista keskeisistä tiedoista. . Se on suunniteltava ja laadittava siten, että se on helposti keskimääräisen sijoittajan ymmärrettävissä. Jäsenvaltiot voivat antaa luvan lyhennetyn tarjousesitteen liittämiseen varsinaiseen tarjousesitteeseen siten, että ne ovat irrotettavissa toisistaan. Lyhennettyä tarjousesitettä voidaan käyttää markkinointivälineenä, jonka teksti käännetään kaikkien muiden jäsenvaltioiden kielille ilman, että sen asiasisältöä muutetaan. Jäsenvaltiot eivät tämän vuoksi voi vaatia, että lyhennettyyn tarjousesitteeseen on liitettävä muita tietoja tai asiakirjoja. 4. Sekä varsinainen että lyhennetty tarjousesite voidaan laatia kirjallisen asiakirjan muotoon tai mihin tahansa muuhun kestävään muotoon, jolla on kirjallista muotoa vastaava, toimivaltaisten viranomaisten hyväksymä oikeudellinen asema. " 7. Korvataan 29 artikla seuraavasti: "29 artikla 1. Sijoitusrahaston säännöt tai sijoitusyhtiön yhtiöjärjestys ovat varsinaisen tarjousesitteen erottamaton osa, ja ne on liitettävä siihen. 2. Edellä 1 kohdassa mainittuja asiakirjoja ei kuitenkaan tarvitse liittää varsinaiseen tarjousesitteeseen, jos osuudenhaltijoille ilmoitetaan siitä, että nämä asiakirjat toimitetaan heille pyynnöstä, tai siitä, missä nämä asiakirjat ovat nähtävänä niissä jäsenvaltioissa, joissa osuuksia pidetään kaupan." 8. Korvataan 30 artikla seuraavasti: "30 artikla Lyhennetyn ja varsinaisen tarjousesitteen keskeiset tiedot on pidettävä ajan tasalla." 9.Korvataan 32 artikla seuraavasti: "32 artikla Yhteissijoitusyrityksen on toimitettava lyhennetty ja varsinainen tarjousesitteensä ja niihin tehdyt muutokset sekä toimintakertomuksensa ja puolivuotiskatsauksensa toimivaltaisille viranomaisille." 10. Korvataan 33 artikla seuraavasti: "33 artikla 1. Lyhennetty tarjousesite on annettava merkitsijöille veloituksetta ennen sopimuksen tekemistä. Lisäksi varsinainen tarjousesite sekä viimeksi laadittu toimintakertomus ja puolivuotiskatsaus on toimitettava merkitsijöille veloituksetta heidän pyynnöstään. 2. Toimintakertomus ja puolivuotiskatsaus on toimitettava veloituksetta osuudenhaltijoille heidän pyynnöstään. 3. Toimintakertomusten ja puolivuotiskatsausten on oltava yleisön saatavilla paikoissa tai muilla toimivaltaisten viranomaisten hyväksymillä tavoilla, joista ilmoitetaan lyhennetyssä ja varsinaisessa tarjousesitteessä." 11. Korvataan 35 artikla seuraavasti: "35 artikla Kaikessa yhteissijoitusyritysten osuuksien hankkimiseen kehottavassa mainonnassa on mainittava se seikka, että tarjousesitteet ovat olemassa, sekä ne paikat, joissa ne ovat yleisön saatavilla, tai se, miten yleisö voi saada ne käyttöönsä." 12. Korvataan 46 artikla seuraavasti: "46 artikla Jos rahastoyhtiö sen yhteissijoitusyrityksen osalta, jonka varoja se hoitaa, tai sijoitusyhtiö aikoo pitää osuuksiaan kaupan jossakin toisessa jäsenvaltiossa kuin sijaintivaltiossaan, sen on ensin ilmoitettava tästä kyseisen toisen jäsenvaltion toimivaltaisille viranomaisille. Sen on samalla toimitettava viimeksi mainituille viranomaisille: - toimivaltaisten viranomaisten antama todistus siitä, että se täyttää tässä direktiivissä asetetut vaatimukset, - rahastonsa säännöt tai yhtiöjärjestyksensä, - varsinainen ja lyhennetty tarjousesitteensä, - tarvittaessa viimeisin toimintakertomuksensa ja sen jälkeinen mahdollinen puolivuotiskatsauksensa sekä - yksityiskohtaiset tiedot järjestelyistä, jotka on tehty osuuksien pitämiseksi kaupan kyseisessä toisessa jäsenvaltiossa. Sijoitusyhtiö tai rahastoyhtiö voi alkaa pitää osuuksiaan kaupan kyseisessä toisessa jäsenvaltiossa yhden kuukauden kuluttua edellä mainitusta ilmoituksesta, jolleivät kyseisten jäsenvaltioiden viranomaiset tee ennen tämän yhden kuukauden määräajan päättymistä perusteltua päätöstä, jonka mukaan osuuksien kaupan pitämistä koskevat järjestelyt eivät täytä 44 artiklan 1 kohdassa ja 45 artiklassa tarkoitettujen säännösten vaatimuksia." 13. Korvataan 47 artikla seuraavasti: "47 artikla Jos yhteissijoitusyritys pitää osuuksiaan kaupan jossakin toisessa jäsenvaltiossa kuin sijaintivaltiossaan, sen on tässä toisessa jäsenvaltiossa huolehdittava samoja menettelyjä kuin sen kotijäsenvaltiossa säädettyjä menettelyjä noudattaen seuraavien asiakirjojen ja tietojen jakelusta: 1. lyhennetty tarjousesite sekä tämän direktiivin 29 ja 30 artiklassa tarkoitetut muut tiedot kielellä, jota vastaanottavan jäsenvaltion asianomaisten sijoittajien on helppo ymmärtää; 2. varsinainen tarjousesite ja toimintakertomus sekä puolivuotiskatsaus vastaanottavan jäsenvaltion virallisella kielellä tai jollakin sen virallisista kielistä tai jollakin muulla kielellä, jos tämä kieli on kyseisessä jäsenvaltiossa yleisesti käytössä rahoitusalalla, jos se on toimivaltaisten viranomaisten hyväksymä ja jos muut toimivaltaisten viranomaisten mahdollisesti asettamat vaatimukset täyttyvät tarvittaessa." 14. Lisätään 52 artiklan jälkeen seuraavat artiklat: "52 a artikla 1. Jos rahastoyhtiö toimii yhdessä tai useammassa muussa jäsenvaltiossa kuin kotijäsenvaltiossaan tarjoamalla niissä palveluja tai perustamalla niihin sivuliikkeen, kaikkien kyseisten jäsenvaltioiden toimivaltaisten viranomaisten on toimittava läheisessä yhteistyössä. Niiden on toimitettava toisilleen pyynnöstä kaikki ne tiedot, jotka koskevat näiden rahastoyhtiöiden johtoa ja omistusta ja jotka voivat helpottaa näiden yhtiöiden valvontaa, sekä kaikki ne tiedot, jotka helpottavat tällaisen yhtiön toiminnan seurantaa. Erityisesti kotijäsenvaltion toimivaltaisten viranomaisten on tehtävä yhteistyötä sen varmistamiseksi, että vastaanottavan jäsenvaltion toimivaltaiset viranomaiset keräävät 6 c artiklan 2 kohdassa tarkoitetut tiedot. 2. Siinä määrin kuin on tarpeen valvontaa koskevien valtuuksien käyttämiseksi, vastaanottavan jäsenvaltion toimivaltaisten viranomaisten on ilmoitettava kotijäsenvaltion toimivaltaisille viranomaisille kaikista niistä toimenpiteistä, jotka vastaanottava jäsenvaltio on toteuttanut 6 c artiklan 6 kohdan mukaisesti ja jotka koskevat rahastoyhtiölle määrättyjä seuraamuksia tai sen toiminnalle asetettuja rajoituksia. 52 b artikla 1. Jos rahastoyhtiö, jolle toinen jäsenvaltio on myöntänyt toimiluvan, harjoittaa sivuliikkeen välityksellä liiketoimintaa vastaanottavan jäsenvaltion alueella, vastaanottavan jäsenvaltion on huolehdittava siitä, että rahastoyhtiön kotijäsenvaltion toimivaltaiset viranomaiset voivat ilmoitettuaan siitä vastaanottavan jäsenvaltion toimivaltaisille viranomaisille suorittaa joko itse tai tehtävään valtuuttamiensa henkilöiden välityksellä paikalla tehtäviä tarkistuksia 52 a artiklassa tarkoitettujen tietojen vahvistamiseksi. 2. Rahastoyhtiön kotijäsenvaltion toimivaltaiset viranomaiset voivat myös pyytää rahastoyhtiön vastaanottavan jäsenvaltion toimivaltaisia viranomaisia huolehtimaan paikalla tehtävistä tarkastuksista. Tällaisen pyynnön saaneiden viranomaisten on toimivaltansa rajoissa vastattava pyyntöön suorittamalla kyseiset tarkastukset itse tai antamalla pyynnön esittäneiden viranomaisten taikka tilintarkastajien tai asiantuntijoiden suorittaa ne. 3. Tämä artikla ei rajoita vastaanottavan jäsenvaltion toimivaltaisten viranomaisten oikeutta suorittaa tämän direktiivin mukaisia tehtäviä hoitaessaan tarkastuksia niiden alueelle sijoittautuneiden sivuliikkeiden tiloissa." 15. Muutetaan liitteen A osaa seuraavasti: Lisätään sarakkeen "Tiedot sijoitusyhtiöstä" 1.2 kohdan jälkeen seuraavaa: "1.3. Jos sijoitusyhtiöllä on useita alarahastoja, maininta näistä alarahastoista." Lisätään sarakkeen "Tiedot sijoitusyhtiöstä" 1.13 kohtaan seuraava virke: "Jos sijoitusyhtiöllä on useita alarahastoja, tiedot siitä, miten osuudenomistaja voi siirtyä alarahastosta toiseen, sekä tiedot siirtymisestä veloitettavista maksuista." Lisätään 4 kohdan jälkeen 5 ja 6 kohta seuraavasti: "5. Muut sijoittamista koskevat tiedot 5.1. Sijoitusrahaston tai sijoitusyhtiön aikaisemman toiminnan tulokset (tarvittaessa). 5.2. Tiedot siitä, minkätyyppisille sijoittajille sijoitusrahasto tai sijoitusyhtiö on erityisesti tarkoitettu. 6. Taloudelliset tiedot 6.1. Mahdolliset muut kuin kohdassa 1.17 mainitut kulut ja maksut eriteltyinä niihin, jotka maksaa osuudenomistaja, ja niihin, jotka maksetaan sijoitusrahaston tai sijoitusyhtiön varoista." Siirtymä- ja loppusäännökset 2 artikla 1. Sijoituspalveludirektiivin 1 artiklan 2 kohdan määritelmän mukaisille sijoituspalveluyrityksille, joille on myönnetty toimilupa ainoastaan direktiivin 93/22/ETY liitteen A osan 3 kohdan ja C osan 1 ja 6 kohdan mukaisten palvelujen tarjontaan, voidaan tämän direktiivin mukaisesti myöntää toimilupa sijoitusrahastojen ja sijoitusyhtiöiden hoitamiseen ja "rahastoyhtiön" vaatimukset täyttävänä yhtiönä toimimiseen. Tässä tapauksessa näiden sijoituspalveluyritysten on luovuttava sijoituspalveludirektiivin mukaisesti myönnetystä toimiluvasta. 2. Rahastoyhtiöillä, joille on niiden kotijäsenvaltiossa myönnetty ennen 31 päivää joulukuuta 2002 direktiivin 85/611/ETY mukaisesti toimilupa sijoitusrahastojen ja sijoitusyhtiöiden hoitamiseen, katsotaan olevan tämän direktiivin mukainen toimilupa, jos näiden jäsenvaltioiden lainsäädännössä säädetään, että rahastoyhtiöiden on täytettävä 5 a ja 5 b artiklan vaatimuksia vastaavat vaatimukset voidakseen aloittaa kyseisen toiminnan harjoittamisen. 3. Rahastoyhtiöt, joille on ennen 31 päivää joulukuuta 2002 myönnetty toimilupa ja jotka eivät kuulu 2 kohdassa tarkoitettuihin yhtiöihin, voivat jatkaa toimintaansa, jos ne saavat 31 päivään joulukuuta 2005 mennessä niiden kotijäsenvaltion säännösten mukaisesti myönnetyn toimiluvan toimintansa jatkamiseen tämän direktiivin täytäntöönpanemiseksi annettujen säännösten mukaisesti. Vain tällaisen toimiluvan myöntäminen tekee näistä rahastoyhtiöistä sijoittautumisoikeutta ja palvelujen tarjoamisen vapautta koskevien tämän direktiivin säännösten vaatimusten mukaisia. 3 artikla Jäsenvaltioiden on viimeistään 30 päivänä kesäkuuta 2002 annettava tämän direktiivin noudattamisen edellyttämät lait, asetukset ja hallinnolliset määräykset. Näiden säännösten on tultava voimaan viimeistään 31 päivänä joulukuuta 2002. Jäsenvaltioiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään. 4 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. Tehty Brysselissä [...] Euroopan parlamentin puolesta Neuvoston puolesta Puhemies Puheenjohtaja[...] LIITE I C LUETTELO LYHENNETYN TARJOUSESITTEEN SISÄLTÖ Yhteissijoitusyrityksen lyhyt esittely - tiedot siitä, milloin sijoitusrahasto tai sijoitusyhtiö on perustettu sekä siitä, missä jäsenvaltiossa sillä on sääntömääräinen kotipaikka ja minkä jäsenvaltion lainsäädäntöä siihen sovelletaan; - rahastoyhtiö (tarvittaessa); - toimintakausi (tarvittaessa); - omaisuudenhoitaja; - tilintarkastajat; - yhteissijoitusrahastoa markkinoiva rahoitusalan taho (esimerkiksi pankki); Sijoituksia koskevat tiedot - lyhyt kuvaus yhteissijoitusrahaston tavoitteista; - jos sijoitusyhtiöllä on useita alarahastoja, maininta tästä; - sijoitusrahaston tai sijoitusyhtiön sijoituspolitiikka ja lyhyt arvio rahaston riskiprofiilista (mukaan lukien tarvittaessa 24 a ja 24 b artiklassa tarkoitetut tiedot); - sijoitusrahaston tai sijoitusyhtiön viimeaikainen tuloskehitys (tarvittaessa); - tiedot siitä, minkätyyppisille sijoittajille sijoitusrahasto tai rahastoyhtiö on erityisesti suunnattu. Taloudelliset koskevat tiedot - tiedot sovellettavasta verojärjestelmästä; - merkinnästä tai lunastuksesta veloitettavat kulut; - muut mahdolliset kulut ja maksut eriteltyinä niihin, jotka maksaa osuudenhaltija, ja niihin, jotka maksetaan sijoitusrahaston tai sijoitusyhtiön varoista. Myyntiä koskevat tiedot - miten osuuksia ostetaan; - miten osuuksia myydään; - jos sijoitusyhtiöllä on useita alarahastoja, miten siirtyminen alarahastosta toiseen tapahtuu ja mitä kuluja tällöin veloitetaan; - milloin ja miten (mahdolliset) osingot jaetaan; - kuinka usein ja miten hinnat julkistetaan tai ne ovat saatavilla; - mistä saa tarvittaessa lisätietoja (kuten yhteyshenkilön nimi/osasto, ajat, jolloin tiedusteluihin vastataan). Lisätiedot - maininta siitä, että varsinainen tarjousesite, toimintakertomus ja puolivuotiskatsaus ovat saatavana maksutta ennen sopimuksen tekoa ja sen jälkeen. LIITE II Yhteiseen salkunhoitoon kuuluvat tehtävät - Sijoitustoiminta: a) Sijoitusten hoito; b) Sijoitustoimintaan liittyvä hallinto (kuten ohjeiden antaminen meklareille, maksujen suoritukseen liittyvät järjestelyt ja äänioikeuksien käyttöä koskevien ohjeiden antaminen omaisuudenhoitajalle). - Kaupankäynti: a) kirjallisen aineiston tuottaminen; b) rahastoyhtiön hoitamien sijoitusrahastojen ja sijoitusyhtiöiden osuuksien jakelu; c) suhteet jakelusta vastaaviin asiamiehiin. - Hallinto: a) lakisääteiset ja rahastonhoitoon liittyvät kirjanpitopalvelut; b) asiakastiedustelut c) arvonmääritys ja hinnoittelu (veroilmoitukset mukaan luettuna); d) säännösten noudattamisen valvonta; e) osuudenomistajarekisterin ylläpito; f) tulojen jakaminen; g) osuuksien liikkeeseenlasku ja lunastaminen; h) sopimusten selvitystoiminta (osuustodistusten toimitus mukaan luettuna); i) tietojen kirjaaminen. VAIKUTUSTEN ARVIOINTILOMAKE EHDOTUKSEN VAIKUTUKSET YRITYSTOIMINTAAN JA ERITYISESTI PIENIIN JA KESKISUURIIN YRITYKSIIN (PK-YRITYKSET) Ehdotuksen nimi EHDOTUS ARVOPAPEREIHIN KOHDISTUVAA YHTEISTÄ SIJOITUSTOIMINTAA HARJOITTAVIA YRITYKSIÄ (YHTEISSIJOITUSYRITYKSET) KOSKEVIEN LAKIEN, ASETUSTEN JA HALLINNOLLISTEN MÄÄRÄYSTEN YHTEENSOVITTAMISESTA ANNETUN NEUVOSTON DIREKTIIVIN 85/611/ETY MUUTTAMISESTA RAHASTOYHTIÖIDEN JA LYHENNETTYJEN TARJOUSESITTEIDEN SÄÄNTELEMISEKSI Asiakirjan viitenumero MARKT/3011/2000 REV 2 Ehdotus 1. Kun otetaan huomioon toissijaisuuden periaate, miksi tällä alalla tarvitaan yhteisön lainsäädäntöä ja mitkä ovat sen päätavoitteet- Tavoitteena on vahvistaa sisämarkkinoita yhteissijoitusyritysten osalta saattamalla rahastoyhtiöitä ja yhteissijoitusyritysten tiedonantovaatimuksia koskevat säännökset ajan tasalle. Näin voidaan varmistaa tasapuoliset kilpailuolosuhteet kaikille rahoituspalvelualan toimijoille, tehostaa valvontaa ja parantaa sijoittajansuojaa. Ehdotuksessa säädetään yhdenmukaisesta menettelystä myönnettäessä toimilupa rahastoyhtiöille, näiden yhtiöiden sivuliikkeiden perustamisesta ja palvelujen vapaasta tarjoamisesta, eri jäsenvaltioiden valvontaviranomaisten välisestä yhteistyöstä sekä sijoittajille annettavien tietojen laadun parantamisesta. Säännökset ovat tarpeen jäljempänä esitettyjen keskeisten tavoitteiden saavuttamiseksi. Tavoitteisiin päästään vain sitovalla yhteisön direktiivillä. Ehdotuksen tavoitteena on komission laatiman yhtenäismarkkinoiden toimintasuunnitelman mukaisesti yhteissijoitusyritysten yhtenäismarkkinoiden tehostaminen: * saattamalla ajan tasalle rahastoyhtiöitä koskeva sääntely ja yhtenäistämällä se muita rahoituspalvelualan toimijoita (pankkeja, sijoituspalveluyrityksiä ja vakuutuslaitoksia) koskevan sääntelyn kanssa. Nämä toimijat saavat jatkossa Euroopan laajuisen toimiluvan, joka oikeuttaa ne perustamissopimuksen periaatteiden mukaisesti perustamaan sivuliikkeitä muihin jäsenvaltioihin sekä harjoittamaan liiketoimintaansa EU:n alueella palvelujen tarjoamisen vapauden perusteella; * tarkistamalla nykyiset rajoitukset, jotka estävät rahastoyhtiöitä harjoittamasta muuta toimintaa kuin sijoitusrahastojen ja sijoitusyhtiöiden varojen hoitamista (yhteinen salkunhoito). Rahastoyhtiöillä on jatkossa lupa tarjota yhteisen salkunhoitopalvelun lisäksi myös yksilöllisiä salkunhoitopalveluja (yksityisille tai institutionaalisille sijoittajille kuten eläkerahastoille) sekä tiettyjä ydinliiketoimintaan liittyviä liitännäispalveluja; * yksilöimällä yhteiseen salkunhoitoon kuuluvat tehtävät sekä määrittelemällä ehdot, joiden mukaisesti näitä tehtäviä voidaan antaa toimeksi kolmansille osapuolille; * uudistamalla sijoittajille tarjottavaa tiedotusaineistoa. Ehdotus sisältää lyhennetyn tarjousesitteen käyttöönottoa koskevat säännökset. Vaikutukset yrityksiin 2. Mihin yrityksiin vaikutukset kohdistuvat- Ehdotus vaikuttaa kaikkiin yhteissijoitusyrityksistä annetun direktiiviin soveltamisalaan kuuluviin rahastoyhtiöihin niiden koosta riippumatta. Useimmilla rahastoyhtiöillä on sääntömääräinen kotipaikka jossakin EU:n rahoituskeskuksista. 3. Mitä yritysten on tehtävä täyttääkseen ehdotuksessa asetetut vaatimukset- Jotta rahastoyhtiö saisi kaikissa jäsenvaltioissa voimassa olevan toimiluvan ja oikeuden liiketoiminnan harjoittamiseen, sen on täytettävä tässä ehdotuksessa asetetut vaatimukset. Alkupääoman vähimmäismääräksi ehdotetaan 125 000 euroa. Muita pääomaan liittyviä vaatimuksia suunnitellaan rahastoyhtiöille, joiden toiminta kattaa niiden yhdenmukaistettujen yhteissijoitusyritysten hoidon, jotka sijoittavat muihin välineisiin kuin arvopapereihin, ja rahastoyhtiöille, jotka harjoittavat muuta sijoituspalveludirektiivissä tarkoitettua toimintaa. Viimeksi mainittujen rahastoyhtiöiden pääomavaatimukset vastaavat sijoituspalveludirektiivin soveltamisalaan kuuluvien sijoituspalveluyritysten vaatimuksia. 4. Millaisia taloudellisia vaikutuksia ehdotuksella todennäköisesti on - työllisyyteen- Vaikka rahastoyhtiöt voivat hoitaa hyvin suuria määriä säästöjä (direktiivissä ei aseteta enimmäismäärää yhden yhtiön hoitamille varoille), niillä on palveluksessaan melko vähän henkilökuntaa. Ehdotuksella ei tämän vuoksi odoteta olevan suurta vaikutusta alan työllisyyteen. Avoimuusvaatimukset kannustavat tekemään sijoituksia yhteissijoitusyrityksiin, jotka puolestaan voisivat sijoittaa varojaan kasvuyrityksiin. Pääoman parempi saatavuus saattaisi johtaa uusien työpaikkojen luomiseen. - investointeihin ja uusien yritysten syntymiseen- Ehdotuksen mukaan rahastoyhtiöille voidaan myöntää lupa myös yksittäisten sijoittajien sijoitussalkkujen hoitamiseen, johon kuuluu myös eläkerahastojen varojen hoito. Tämä saattaa tuoda alalle uutta liiketoimintaa. Lisäksi Euroopan laajuisen toimiluvan myöntäminen rahastoyhtiöille helpottaa liiketoiminnan laajentamista koko unionin alueelle. - yritysten kilpailuasemaan- Seuraavat kolme tekijää voivat lisätä kilpailua: * koska rahastoyhtiöt voivat saada toimiluvan myös yksilöllisten salkunhoitopalvelujen tarjoamiseen, eläkerahastojen varojen hoito mukaan luettuna, kilpailu alalla lisääntyy. Kilpailevia rahoituksen välittäjiä ovat lähinnä pankit, sijoituspalveluyritykset ja vakuutuslaitokset; * koska käyttöön otetaan yksi toimilupa, joka oikeuttaa rahastoyhtiön perustamaan oman EU:n laajuisen jakeluverkon, kansainvälinen kilpailu kiristyy. 5. Sisältyykö ehdotukseen toimenpiteitä pienten ja keskisuurten yritysten erityistilanteen huomioon ottamiseksi (esim. vaatimuksia lieventämällä tai muuttamalla)- Ei sisälly. Kaikkien direktiivin soveltamisalaan kuuluvien rahastoyhtiöiden on noudatettava samoja säännöksiä. On kuitenkin luultavaa, että osa osakesijoituksista tehdään kasvuvaiheessa oleviin pk-yrityksiin, jolloin uusiin investointeihin on saatavilla enemmän varoja. Osapuolten kuuleminen 6. Organisaatiot, joita asiassa on kuultu, ja niiden näkemykset pääpiirteittäin. Sijoitusrahastojen ja sijoitusyhtiöiden Euroopan liittoa (European Federation of Investment Funds and Companies, FEFSI), joka edustaa alan yleisiä etuja, sekä sijoitusrahastojen hoitajien kansallisia yhdistyksiä on kuultu ehdotuksen valmisteluvaiheessa ja ne osallistuivat myös muutetun ehdotukseen valmisteluun. Rahastoala on periaatteessa yhtä mieltä rahastoyhtiöitä koskevan sääntelyn ajantasaistamisen tarpeesta ja suhtautuu erittäin myönteisesti lyhennetyn tarjousesitteen käyttöönottoon.